
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1678 

12 Νοεμβρίου 2004 


ΑΠΟΦΑΣΕΙ Σ 

Αριθ. 11765 

Έγκριση Οργανισμού Εσωτερικής Υπηρεσίας (ΟΕΥ), της 
Δημοτικής Επιχείρησης Ύδρευσης και Αποχέτευσης 
Δήμου Καρπάθου (Δ.Ε.Υ.Α.Κ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 7 του Ν. 1069/1980 «Περί κι¬ 
νήτρων για την ίδρυση των ΔΕΥΑ». 

2. Τις διατάξειςτου Ν. 2218/1994, όπως τροποποιήθηκε 
μεταγενέστερα και ισχύει μέχρι σήμερα. 

3. Τις διατάξεις του άρθρου 6 του Ν. 2307/1995 «Περί 
προσαρμογής νομοθεσίας αρμοδιότητας ΥΠΕΣΔΔΑ». 

4. Τις όμοιες του Ν. 2503/1999. 

5. Την αριθμ. 252/2004 απόφαση του Δημοτικού Συμ¬ 
βουλίου Καρπάθου, με την οποία εγκρίνεται Οργανισμός 
Εσωτερικής Υπηρεσίας της Δημοτικής Υπηρεσίας Ύδρευ¬ 
σης και Αποχέτευσης Δήμου Καρπάθου (Δ.Ε.Υ.Α.Κ.). 

6. Την αριθμ. 4699/Β729.8.1997 (ΦΕΚ 891/τ. Β /9.10.1997) 
απόφαση Γενικού Γραμματέα Περιφέρειας Νοτίου Αιγαίου 
«Περί μεταβίβασης δικαιώματος υπογραφής στους Προϊ¬ 
σταμένους Δ/νσεων και Τμημάτων της Γενικής Δ/νσης της 
Περιφέρειας στο Νομό Δωδ/σου», αποφασίζουμε: 

Εγκρίνουμε την αριθμ. 252/2004 απόφαση του Δημοτι¬ 
κού Συμβουλίου Καρπάθου, με την οποία εγκρίνεται ο Ορ¬ 
γανισμός Εσωτερικής Υπηρεσίας της Δημοτικής Υπηρε¬ 
σίας Ύδρευσης και Αποχέτευσης Δήμου Καρπάθου 
(Δ.Ε.Υ.Α.Κ.) ως εξής: 


ΟΡΓΑΝΙΣΜΟΣ ΕΣΩΤΕΡΙΚΩΝ ΥΠΗΡΕΣΙΩΝ ΔΗΜΟΤΙΚΗΣ 
ΕΠΙΧΕΙΡΗΣΗΣ ΥΔΡΕΥΣΗΣ ΑΠΟΧΕΤΕΥΣΗΣ ΚΑΡΠΑΘΟΥ 
(Δ.Ε.Υ.Α.Κ.). 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Η πρόσληψη προσωπικού με σύμβαση εξαρτημένης ερ¬ 
γασίας ιδιωτικού δικαίου από την Επιχείρηση επιτρέπε¬ 
ται: 


Α) Για την πλήρωση των προβλεπόμενων οργανικών θέ¬ 
σεων από τον παρόντα οργανισμό Εσωτερικών Υπηρε¬ 
σιών. 

Β) Γιατην κάλυψη παροδικών αναγκών. 

Άρθρο 2 

Αντικείμενο ΟΈΎ. 

Ο Οργανισμός Εσωτερικών Υπηρεσιών της Δημοτικής 
Επιχείρησης Ύδρευσης - Αποχέτευσης Καρπάθου ρυθμί¬ 
ζει τα ζητήματα που αφορούν στην οργάνωση, τη σύνθε¬ 
ση, τις αρμοδιότητες και τη λειτουργία των υπηρεσιών 
της, τον αριθμό των οργανικών θέσεων του τακτικού προ¬ 
σωπικού κατά υπηρεσία, τηντοποθέτηση στις θέσεις σύμ¬ 
φωνα με τις ειδικότητες και ανάλογα με τις ανάγκες της 
υπηρεσίας, τοντρόπο πρόσληψης και απόλυσης, τις απο¬ 
δοχές, την πειθαρχική ευθύνη και γενικά κάθε θέμα που 
έχει σχέση με την υπηρεσιακή κατάσταση και τα δικαιώ¬ 
ματα του απασχολούμενου προσωπικού και τις υποχρεώ¬ 
σεις της Δ.Ε.Υ.Α.Κ. προς το προσωπικό που από την πρό¬ 
σληψη του αποδέχεται τον ΟΈΎ. ως εργασιακή σχέση. 
Το προσωπικό αυτό συνδέεται με την Επιχείρηση με σχέ¬ 
ση εργασίας Ιδιωτικού Δικαίου. 

Άρθρο 3 

Διοικητικό Συμβούλιο 

Οι υπηρεσίες της Δ.Ε.Υ.Α.Κ. τελούν κάτω από την επο- 
πτεία και την καθοδήγηση του Διοικητικού Συμβουλίου 
της. 

Η Δ.Ε.Υ.Α.Κ. διοικείται από το Διοικητικό Συμβούλιο η 
σύνθεση του οποίου και οι αρμοδιότητες του ορίζονται 
από το Φ.Ε.Κ. 1976/31.12.2003 «Σύσταση Δημοτικής Επι¬ 
χείρησης Ύδρευσης και Αποχέτευσης Καρπάθου», από 
τις διατάξειςτου Ν. 1069/1980 και το Π.Δ. 410/1995 όπως 
αυτές ισχύουν κάθε φορά. 

Οι ειδικότερες αρμοδιότητες του καθορίζονται από τη 
σχετική νομοθεσία και τον Κανονισμό Λειτουργίας και 
Διαχείρισης της Δ.Ε.Υ.Α.Κ. 

Κάτω από την άμεση εποπτεία και τον έλεγχο του Διοι¬ 
κητικού Συμβουλίου βρίσκονται ο Γ ενικός Διευθυντής και 
το γραφείο υποστήριξης του Δ.Σ., το οποίο απαρτίζεται 
από τα: 

• Γ ραφείο Νομικού Συμβούλου και 

• Εξωτερικούς Συνεργάτες. 

Το προσωπικό των ανωτέρω γραφείων συνεργάζεται 

στενά τόσο με τον Γενικού Διευθυντή όσο και με τα τμή¬ 
ματα της Υπηρεσίας. 

Άρθρο 4 

Συγκρότηση Υπηρεσιών 

Η Δημοτική Επιχείρηση Ύδρευσης και Αποχέτευσης 
Καρπάθου συγκροτείται από τις παρακάτω διευθύνσεις: 

• Διεύθυνση Υπηρεσιών (Γενική Διεύθυνση) 

• Διοικητική και Οικονομική Διεύθυνση 

• Τεχνική Διεύθυνση 

Το επίπεδο Διοικητικής και Οργανωτικής διάρθρωσης 
τηςΔ.Ε.Υ.Α.Κ. είναι: 

• Διευθυντής 

• Τμήμα 

• Γ ραφείο / Συνεργείο 

Οι αντίστοιχοι επικεφαλής των παραπάνω διοικητικών 
επιπέδων ονομάζονται: 

• Διευθυντής 

• Προϊστάμενος Τμήματος 

• Υπεύθυνος Γ ραφείου ή Συνεργείου 

Άρθρο 5 

Διαδικασία Ορισμού Στελεχών 

Προϊστάμενοι οποιοσδήποτε στάθμης διοίκησης ορίζο¬ 
νται μισθωτοί της Επιχείρησης που έχουν τα απαραίτητα 
τυπικά και ουσιαστικά προσόντα. Ως ουσιαστικά προσό¬ 
ντα θεωρούνται ο χαρακτηρισμός που προκύπτει από τα 
Φύλλα Ποιότητας και η υπηρεσιακή αρχαιότητα. 

Οι Προϊστάμενοι των τμημάτων και Διευθύνσεων ορίζο¬ 
νται με απόφαση του Δ.Σ. μετά από εισήγηση του Γ ενικού 
Διευθυντή. 

Οι υπεύθυνοι των γραφείων ορίζονται με απόφαση του 
Γ ενικού Διευθυντή μετά από εισήγηση των προϊσταμένων 
του αντίστοιχου τμήματος. 

Κατ’ εξαίρεση και με μοναδικό κριτήριο το συμφέρον 
της Επιχείρησης, καθήκοντα υπευθύνου ή προϊσταμένου 
ανατίθενται από το Δ.Σ. σε μισθωτούς της Επιχείρησης 
που τα τυπικά τους προσόντα αποκλίνουν από τα προ- 
βλεπόμενα μέσα στον Ο.Ε.Υ., με κριτήριο την ουσιαστική 
καταλληλότητα και με επιθυμητή την αποδοχή από μέ¬ 
ρους των εργαζομένων. 

Ο Γενικός Διευθυντής κατά την απουσία του αναπλη¬ 
ρώνεται από τον αρχαιότερο Διευθυντή. 

Τα υπόλοιπα στελέχη αναπληρώνονται κατά την απου- 
σίατους από υπαλλήλους μετά από απόφαση του Γ ενικού 
Διευθυντή. 

Άρθρο 6 

Συμβούλιο Προγραμματισμού 

Το Συμβούλιο Προγραμματισμού τηςΔ.Ε.Υ.Α.Κ. αποτε¬ 
λεί συμβουλευτικό όργανο υποστήριξης του έργου του 
Γενικού Διευθυντή και της Διοίκησης με τις ακόλουθες 
δραστηριότητες: 

• Κατάρτιση και εισήγηση Προγραμμάτων Δράσης τα 
οποία είναι δυνατόν να περιλαμβάνουν: 

• Προγράμματα υλοποίησης στόχων της Δ.Ε.Υ.Α.Κ. 

• Προγράμματα επενδύσεων 

• Προγράμματα λειτουργίας 

• Προγράμματα χρηματοδοτήσεων 

Η διαμόρφωση συγκεκριμένου προγράμματος δράσης 
και η σχετική εισήγηση στο Διοικητικό Συμβούλιο ανήκει 
στις αρμοδιότητες του Γενικού Διευθυντή της Δ.Ε.Υ.Α.Κ. 


Στο Συμβούλιο προγραμματισμού της Δ.Ε.Υ.Α.Κ. συμ¬ 
μετέχουν: 

• Ο Γενικός Διευθυντής 

• Ο Προϊστάμενος Διοικητικού και Οικονομικού Τμήμα¬ 
τος 

• Ο Προϊστάμενος Τεχνικού Τμήματος 

και ανάλογα με το προς συζήτηση αντικείμενο, οι υπεύ¬ 
θυνοι των Γ ραφείωντης Δ.Ε.Υ.Α.Κ. 

Επίσης παρίστανται δύο (2) μέλη του Δ.Σ. που ορίζονται 
από αυτό. 

Το Συμβούλιο Προγραμματισμού συγκαλείται το τελευ¬ 
ταίο δεκαήμερο κάθε μηνός μετά από πρόσκληση του Γ ε¬ 
νικού Διευθυντή. 

Άρθρο 7 

Εξωτερικοί Σύμβουλοι 

Η επιχείρηση μπορεί να χρησιμοποιεί, όταν το απασχο¬ 
λούμενο σ’ αυτή επιστημονικό και άλλο προσωπικό δεν 
έχει τις ειδικές γνώσεις, ύστερα από αιτιολογημένη από¬ 
φαση του Διοικητικού Συμβουλίου της επιχείρησης, και 
άλλους εξωτερικούς συμβούλους με ειδικές γνώσεις, 
όπως οικονομολόγους, τεχνικούς, χημικούς κ.λπ. 

Η χρηματοδότηση των παραπάνω ειδικών συμβούλων 
θα γίνεται πάντοτε με σύμβαση ανάθεσης έργου. Τα της 
αμοιβής τους θα καθορίζονται από το Διοικητικό Συμβού¬ 
λιο, καθώς και η διάρκεια της σύμβασης και το ακριβές 
αντικείμενο της εργασίας αυτών. 

Άρθρο 8 

Διάρθρωση Υπηρεσιών 

Η διάρθρωση της Δ.Ε.Υ.Α.Κ. έχει ως ακολούθως: 

1. ΔΙΟΙΚΗΤΙΚΟ ΣΥΜΒΟΥΛΙΟ 

2. ΠΡΟΕΔΡΟΣ - ΝΟΜΙΚΟΣ ΣΥΜΒΟΥΛΟΣ - ΕΞΩΤΕΡΙΚΟΙ 
ΣΥΝΕΡΓΑΤΕΣ 

3. ΓΕΝΙΚΟΣ ΔΙΕΥΘΥΝΤΗΣ 

3.1 ΓΡΑΜΜΑΤΕΑΣ ΔΙΕΥΘΥΝΣΗΣ ΚΑΙ Δ.Σ. 

4. ΔΙΕΥΘΥΝΣΗ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΗ¬ 
ΡΕΣΙΑΣ 

4.1 ΤΜΗΜΑ ΔΙΟΙΚΗΤΙΚΗΣ ΥΠΗΡΕΣΙΑΣ 

4.1.1 ΓΡΑΦΕΙΟ ΠΡΟΣΩΠΙΚΟΥ 

4.2 ΤΜΗΜΑ ΟΙΚΟΝΟΜΙΚΗΣ ΥΠΗΡΕΣΙΑΣ 

4.2.1 ΤΜΗΜΑ ΛΟΓΙΣΤΗΡΙΟΥ 

4.2.1.1 ΤΑΜΕΙΟ 

4.2.1.2 ΓΡΑΦΕΙΟ ΜΗΧΑΝΟΓΡΑΦΗΣΗΣ 

4.2.1.3 ΓΡΑΦΕΙΟ ΕΣΟΔΩΝ 

4.2.1.4 ΓΡΑΦΕΙΟ ΠΕΛΑΤΩΝ 

4.2.2 ΓΡΑΦΕΙΟ ΠΡΟΜΗΘΕΙΩΝ 

4.2.3 ΓΡΑΦΕΙΟ ΑΠΟΘΗΚΗΣ 

5. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

5.1 ΤΜΗΜΑ ΠΡΟΓΡΑΜΜΑΤΙΣΜΟΥ ΚΑΙ ΜΕΛΕΤΩΝ 

5.2 ΥΠΗΡΕΣΙΑ ΕΓΚΑΤΑΣΤΑΣΕΩΝ ΒΙΟΛΟΓΙΚΟΥ ΚΑΘΑ¬ 
ΡΙΣΜΟΥ 

5.3 ΥΠΗΡΕΣΙΑ ΜΗΧΑΝΟΛΟΓΙΚΟΥ - ΗΛΕΚΤΡΟΛΟΓΙΚΟΥ 

5.3.1 ΓΡΑΦΕΙΟ ΑΝΤΛΙΟΣΤΑΣΙΩΝ 

5.3.2 ΜΗΧΑΝΟΥΡΓΕΙΟ 

5.3.3 ΤΜΗΜΑ ΜΗΧΑΝΗΜΑΤΩΝ - ΕΞΟΠΛΙΣΜΟΥ 

5.4 ΥΠΗΡΕΣΙΑ ΥΔΡΕΥΣΗΣ 

5.4.1 ΤΜΗΜΑ ΠΑΡΟΧΩΝ - ΣΥΝΤΗΡΗΣΗΣ - ΕΡΓΩΝ 

5.5 ΥΠΗΡΕΣΙΑ ΑΠΟΧΕΤΕΥΣΗΣ 

5.5.1 ΤΜΗΜΑ ΠΑΡΟΧΩΝ - ΣΥΝΤΗΡΗΣΗΣ - ΕΡΓΩΝ 

Άρθρο 9 

ΚΛΑΔΟΙ - ΚΑΤΗΓΟΡΙΕΣ - ΕΙΔΙΚΟΤΗΤΕΣ ΠΡΟΣΩΠΙΚΟΥ - 
ΤΥΠΙΚΑ ΠΡΟΣΟΝΤΑ 

Αρ. ΠΕΡΙΓΡΑΦΗ ΠΡΟΣΟΝΤΑ 

Ατόμων ΘΕΣΗΣ 

1 Γενικός Πτυχίο ή δίπλωμα ΑΕΙ της ημε- 

Διευθυντής δαπής ή αλλοδαπής Μηχανο¬ 
λόγου Μηχανικού, ή Χημικού 
Μηχανικού ή Πολιτικού Μηχα¬ 
νικού ή Ηλεκτρολόγου Μηχανι¬ 
κού και αντίστοιχη άδεια ασκή- 
σεως επαγγέλματος. 
Προϋπηρεσία σε υπεύθυνη δι¬ 
οικητική θέση στον Δημόσιο ή 
Ιδιωτικό τομέα, Καλή γνώση 
Αγγλικής Γλώσσας, Άριστη 
γνώση χειρισμού Η/Υ. 

1 Γραμματέας Απόφοιτος Ι.Ε.Κ. γραμματέων, 

Διεύθυνσης με προϋπηρεσία ως γραμμα¬ 

τέας, Καλή γνώση αγγλικών, 
Άριστη γνώση χειρισμού Η/Υ. 

1 Διευθυντής Πτυχιούχος Ανώτατης Οικονο- 

Διοικητικών μικής Σχολής, Μέλος ΟΕΕΕ, 

και Οικονομικών Πενταετής τουλάχιστον εμπει- 
Υπηρεσιών ρία σε τήρηση λογιστικών βι¬ 

βλίων γ κατηγορίας και σε δι¬ 
πλογραφικό σύστημα, διετής 
τουλάχιστον προϋπηρεσία σε 
υπεύθυνη θέση λογιστηρίου, 
Άδεια ασκήσεως οικονομολο¬ 
γικού επαγγέλματος και άδεια 
λογιστή φοροτεχνικού. 
Εμπειρία σε θέματα οικονομι¬ 
κού σχεδιασμού, ανάλυσης 
και εφαρμογής μηχανογραφι¬ 
κών συστημάτων. 

Γνώση Αγγλικής Γλώσσας. 

1 Γραμματέας Απόφοιτος Σχολής Γραμματέ- 

Οικονομικής ων, άδεια άσκησης λογιστή 

και Τεχνικής οποιοσδήποτε κατηγορίας, 

Διεύθυνσης Άριστη γνώση χειρισμού Η/Υ 

1 Λογιστής Πτυχίο ΤΕΙ Λογιστικής, Άδεια 

άσκησης λογιστή φοροτεχνι¬ 
κού οποιοσδήποτε κατηγο¬ 
ρίας, Καλή γνώση Αγγλικής. 

4 Επιμελητές Απόφοιτοι μέσης 

Καταμετρητές Εκπαίδευσης 

2 Βοηθοί Απόφοιτοι Ι.Ε.Κ. Μηχανογρα- 

Λογιστού φημένου Λογιστηρίου, Λογι¬ 

στικής ή Εμπορίας και 
Διαφήμισης. 

1 ΠΕ Πληροφορικής Πτυχίο Ανώτατης Σχολής υπο¬ 
λογιστών, Γνώση Αγγλικής 
Γλώσσας, 

Εμπειρία σε εφαρμογές Η/Υ 

1 Χειριστές Η/Υ Απόφοιτοι Μέσης Εκπαίδευ¬ 

σης Τεχνικού Λυκείου ή ΙΕΚ 
αντίστοιχης ειδικότητας, 

Γ νώση Αγγλικής γλώσσας. 


1 Ταμίες Απόφοιτοι Μέσης Εκπαίδευ¬ 

σης αντίστοιχης ειδικότητας, 
Επιθυμητή εμπειρία σε λογι¬ 
στικά θέματα. 

1 Κλητήρες Απολυτήριο ΥΕ. 

1 Καθαρίστριες Απολυτήριο ΥΕ. 

2 Φύλακες Απολυτήριο ΥΕ. 

1 Διευθυντής Δίπλωμα Πολυτεχνικής Σχο- 

Τεχνικών λής Πολιτικού ή Μηχανολόγου 

ή Ηλεκτρολόγου ή Χημικού 
Υπηρεσιών Μηχανικού, Εμπειρία σε κατα¬ 

σκευή και επίβλεψη έργων ή 
σε υπεύθυνη θέση Δημόσιου ή 
Ιδιωτικού τομέα, Καλή γνώση 
Αγγλικής Γλώσσας, Άριστη 
γνώση χειρισμού Η/Υ. 
Επιθυμητά: Μεταπτυχιακές 
σπουδές σε θέματα ύδρευσης 
και αποχέτευσης 

1 Διπλωματούχοι Δίπλωμα Πολιτικού ή Μηχανο- 
Μηχανικοί λόγου ή Ηλεκτρολόγου ή Χη¬ 

μικού Μηχανικού, Άδεια ασκή¬ 
σεως επαγγέλματος, Καλή 
γνώση Αγγλικής Γλώσσας, 
Άριστος χειρισμός Η/Υ. 

1 Τεχνολόγοι Πτυχίο ΤΕΙ τμήματος Πολιτι- 

Δομικοί κών Δομικών Έργων ή Πολιτι- 

Μηχανικοί κών Τεχνολόγων Μηχανικών 

(Δομικών Έργων) ή Πτυχίο ΤΕΙ 
πολιτικών έργων υποδομής 
της ημεδαπής ή άλλος ισότι¬ 
μος τίτλος σχολών της ημεδα 
πής ή αλλοδαπής ή ΚΑΤΕΕ, 
Επαρκής εμπειρία στην άσκη¬ 
ση επαγγέλματος, Γνώση Αγ¬ 
γλικής Γλώσσας, Γνώση στην 
οργάνωση εργοταξίου. 

1 Τεχνολόγοι Πτυχίο ΤΕΙ τμήματος Ηλεκτρο- 

Ηλεκτρολόγοι ή λόγων ή Μηχανολόγων ή Πολι- 

Μηχανολόγοι τικών Τ εχνολόγων μηχανικών, 

Επαρκής εμπειρία στην άσκη¬ 
ση επαγγέλματος, Γνώση Αγ¬ 
γλικής Γλώσσας, Γνώση στην 
οργάνωση εργοταξίου. 

1 Τεχνολόγος Πτυχίο ΤΕΙ τμή ματος Τεχνολό- 

Τοπογράφος γων Τοπογράφων, Εμπειρία 

στην άσκηση επαγγέλματος, 
Καλή γνώση Αγγλικής, 
Άριστος χειρισμός Η/Υ. 

2 Εργοδηγοί Πτυχίο μέσης Σχολής εργοδη¬ 

γών ή εμπειροτέχνη με ανάλο¬ 
γη εμπειρία στην κατασκευή 
αντίστοιχων έργων. 

1 Σχεδιαστές Απόφοιτοι Μέσης Τεχνικής 

Σχολής ή ΙΕΚ αντίστοιχης 
ειδικότητας. 

Προαιρετικά: Εμπειρία σε σχέ¬ 
δια έργων ύδρευσης 
αποχέτευσης. 

1 Μικροβιολόγοι Πτυχίο Μέσης Εκπαίδευσης 

Παρασκευαστές αντίστοιχης ειδικότητας ή 

ανώτερης σχολής ΤΕΙ ή άλλης 
ισότιμης σχολής. 

1 

Χημικός 

Πτυχίο ανώτατης Σχολής, 
Γνώση Χειρισμού Η/Υ. 
Προαιρετικά: Εμπειρία σε θέ 
ματα ύδρευσης αποχέτευσης 
και επεξεργασία αποβλήτων, 

Γνώση Αγγλικής Γλώσσας. 

1 

Συντηρητές 

Πτυχίο μέσης Τεχνικής Σχο¬ 


Μηχανολογικών 

λής αντίστοιχης ειδικότητας 


Εγκαταστάσεων 

και άδεια συντηρητών γ' τά- 
ξης\ ή λόγω εμπειρίας άδεια 
συντηρητή γ'τάξης. 

3 

Τεχνίτες 

Πτυχίο μέσης Τεχνικής σχο¬ 


Υδραυλικοί 

λής αντίστοιχης ειδικότητας ή 
εμπειρία ισοδυναμούσα 
με εξειδίκευση. 

2 

Τεχνίτες 

Εμπειρία τεχνίτη δομικών 


Αποχέτευσης 

έργων. 

1 

Τεχνίτες 

Σχετική εμπειρία ανάλογης 


οδοστρωμάτων 

ειδικότητας. 

1 

Τεχνίτες 

Εμπειρία τεχνίτη δομικών 


Οικοδόμοι 

έργων. 

4 

Υδρονομείς 

Απολυτήριο ΥΕ. 

1 

Αποθηκάριος 

Απόφοιτος Λυκείου ή ΙΕΚ με 
αντίστοιχη ειδικότητα, 

Γνώση χειρισμού Η/Υ. 

1 

Βοηθός 

Αποθηκάριος 

Απολυτήριο ΥΕ. 

2 

Οδηγοί 

Άδεια ικανότητας οδηγού 


Αυτοκινήτων 

αντίστοιχης κατηγορίας οχή¬ 
ματος κατά τις κείμενες διατά¬ 
ξεις. Αποδεικνυόμενη εμπειρία. 

2 

Χειριστές 

Απολυτήριο ΥΕ και άδεια 


σκαπτικών και 

ασκήσεως επαγγέλματος 


συναφών 

μηχανημάτων 

αντίστοιχης ειδικότητας. 

3 

Εργάτες 

Σχετική εμπειρία. 

ΣΥΝΟΛΟ ΕΡΓΑΖΟΜΕΝΩΝ: 49 ΑΤΟΜΑ 


Άρθρο 10 


Απόκλιση από τα τυπικά προσόντα 


Για ορισμένες ειδικότητες προσωπικού που κρίνεται ότι 
τα επιθυμητά για κάθε ειδικότητα τυπικά προσόντα ενδέ¬ 
χεται να δημιουργήσουν πρόβλημα στην κάλυψη των ορ¬ 
γανικών θέσεων, προβλέπεται εναλλακτική λύση. 

Κατά την προκήρυξη των θέσεων αναζητούνται υποχρε¬ 
ωτικά ενδιαφερόμενοι, που διαθέτουντατυπικάπροσόντα. 

Σε περίπτωση μη εκδήλωσης ενδιαφέροντος αναζητού- 
νται ενδιαφερόμενοι που διαθέτουν τα κανονικά ή τα 
εναλλακτικά τυπικά προσόντα. 

Άρθρο 11 

Συνεκτιμούμενα Συμπληρωματικά προσόντα 

Για την πρόσληψη του προσωπικού συνεκτιμούνται 
υποχρεωτικά και τα παρακάτω στοιχεία. 

Α. Μεταπτυχιακές σπουδές 

Β. Αποδεδειγμένη εμπειρία από συναφείς με το αντικεί¬ 
μενο της Δ.Ε.Υ.Α.Κ. και της συγκεκριμένης ειδικότητας 
εργασίες, εφαρμοζομένων ανάλογα των διατάξεων του 
άρθρου 2 παρ. 3του Ν. 3260/2004. 

Γ. Μία τουλάχιστον από τις ξένες γλώσσες Αγγλικά, Γαλ- 
λικά, Γερμανικά, Ιταλικά που η γνώση της να αποδεικνύεται. 

Δ. Δίπλωμα οδήγησης αυτοκινήτου - μοτοποδηλάτου. 


Άρθρο 12 
Μετατάξεις 

Μετάταξη τακτικού προσωπικού από κλάδο σε κλάδο, 
από ειδικότητα σε ειδικότητα, από στάθμη σε στάθμη και 
με την προϋπόθεση της ύπαρξης κενών οργανικών θέσε¬ 
ων μπορεί να γίνει με την παρακάτω διαδικασία: 

Α. Να είναι ηλικίας μέχρι 45 ετών με 3ετή τουλάχιστον 
ευδόκιμη υπηρεσία και να κατέχει τα τυπικά και ουσιαστι¬ 
κά προσόντα του κλάδου ή της ειδικότητας ή της στάθμης 
για την οποία εκδηλώνει ενδιαφέρον. 

Β. Να υποβάλει σχετική αίτηση με όλα τα δικαιολογητι- 
κά στην οποία θα εκφράζουντις απόψεις τους όλοι οι υπη¬ 
ρεσιακοί προϊστάμενοι ιεραρχικά και έως το Γ ενικό Διευ¬ 
θυντή. 

Γ. Να τύχειτης τελικής έγκρισης του Δ.Σ. της Δ.Ε.Υ.Α.Κ. 
Άρθρο 13 

Τρόπος πρόσληψης Προσωπικού για πλήρωση θέσεων 

1. Το προσωπικό της Επιχείρησης προσλαμβάνεται με 
επιλογή από το Δ.Σ. ή από επιτροπή που ορίζεται από το 
Δ.Σ. μετά από εισήγηση του Γενικού Διευθυντή και οι προ¬ 
σλήψεις γίνονται υποχρεωτικά κατά σειρά του πίνακα επι- 
τυχόντων. 

2. Κριτήρια επιλογής υποψηφίων 

Σαν κριτήριο επιλογής υποψηφίων, θεωρούνται τα απα¬ 
ραίτητα και προαιρετικά προσόντα που προβλέπονται 
στο άρθρο 9 του παρόντος Ο.Ε.Υ. 

3. Προκήρυξη θέσεων και υποχρεώσεις υποψηφίων 

Η προκήρυξη των θέσεων δημοσιεύεται σε δύο Τοπικές 
Εφημερίδες του Νομού Δωδεκανήσου και αναρτάται στον 
πίνακα ανακοινώσεων των γραφείων της Επιχείρησης. Οι 
υποψήφιοι εντός 15 ημερών από την ημερομηνία της δη¬ 
μοσίευσης της προκήρυξης υποβάλλουν στο γραφείο Δι¬ 
οικητικών Υπηρεσιών της Δ.Ε.Υ.Α.Κ. αίτηση, στην οποία 
επισυνάπτονται όλα τα απαραίτητα δικαιολογητικά. 

4. Διαδικασία επιλογής υποψηφίων για πλήρωση θέσεων 

Η πλήρωση των κενών και κενούμενων θέσεων εργα¬ 
σίας ενεργείται ύστερα από απόφαση του Δ.Σ. της Επι¬ 
χείρησης για την ανάγκη πλήρωσης θέσεων. 

Η πρόσληψη του προσωπικού για την πλήρωση των 
ανωτέρω θέσεων και η επιχειρησιακή κατάσταση των 
προσλαμβανομένων διέπεται από τη διάταξη του παρό¬ 
ντος κεφαλαίου. 

5. Πράξη πρόσληψης 

Η πρόσληψη ενεργείται με απόφαση του Προέδρου της 
Δ.Ε.Υ.Α.Κ. 

Στην απόφαση πρόσληψης αναφέρονται όλα τα απα¬ 
ραίτητα προς τούτο στοιχεία και ειδικότερα το ονοματε¬ 
πώνυμο του προσλαμβανομένου με τα τυπικά προσόντα 
του, το μισθολογικό κλιμάκιο, την ειδικότητά του όπως και 
η αποκλειστική προθεσμία μέσα στην οποία πρέπει να 
προσέλθει για ανάληψη υπηρεσίας που δεν μπορεί να 
υπερβαίνει τις 15 ημέρες. 

ΚΕΦΑΛΑΙΟ Β' 

ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 
Άρθρο 14 

Αρμοδιότητες Γενικού Διευθυντή 

Οι αρμοδιότητες, τα καθήκοντα και τα δικαιώματα του 
Γενικού Διευθυντή καθορίζονται όπως προβλέπουν κάθε 

φορά οι ισχύουσες διατάξεις νόμων και οι κανονισμοί της 
Δ.Ε.Υ.Α.Κ. 

Ειδικότερα ο Γενικός Διευθυντής: 

Προΐσταται εν όλων των τμημάτων της επιχείρησης, 
εξασφαλίζει την ομαλή λειτουργίας της και φροντίζει: 

• Γιατην εκπλήρωση του σκοπού για τον οποίο συστή- 
θηκε η επιχείρηση. 

• Για τη κατάρτιση του ετήσιου προγράμματος κατασκευ¬ 
ής, επέκτασης και συντήρησης των δικτύων ύδρευσης, απο¬ 
χέτευσης και των συναφών με αυτά εγκαταστάσεων. 

• Για την κατάρτιση του ετήσιου προγράμματος επεν¬ 
δύσεων για το επόμενο οικονομικό έτος, καθώς και τα 
επόμενα τέσσερα (4) οικονομικά έτη, υποδεικνύοντας τις 
πηγές χρηματοδότησης. Το πρόγραμμα επενδύσεων κα¬ 
ταρτίζετε με τη βοήθεια των αρμοδίων τεχνικών και οικο¬ 
νομικών τμημάτων. Τα δυο παραπάνω προγράμματα πρέ¬ 
πει να υποβάλλονται προς έγκριση από το Διοικητικό Συμ¬ 
βούλιο δύο τουλάχιστον μήνες πριν από την έναρξη της 
περιόδου που αφορούν. 

• Για την κατάρτιση δύο τουλάχιστον μήνες πριν από 
την έναρξη κάθε έτους του προϋπολογισμού εσόδων - 
εξόδων με τη βοήθεια των τεχνικών και οικονομικών τμη¬ 
μάτων. 

• Για την κατάρτιση από το οικονομικό τμήμα του ετή¬ 
σιου απολογισμού και της έκθεσης πεπραγμένων της επι¬ 
χείρησης μέσασετρεις (3) μήνες απότηνλήξητου έτους. 

• Για την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής έργων 
και στον ετήσιο προϋπολογισμό εσόδων - εξόδων με τη 
βοήθεια των αρμόδιων υπηρεσιών της επιχείρησης. 

• Για τον έγκαιρο προγραμματισμό από τα διάφορα γρα¬ 
φεία των παραγγελιών όλων των αναγκαίων υλικών λει¬ 
τουργίας των εγκαταστάσεων και εκτέλεσης των διαφόρων 
έργων, όπως και για την ποιότητα και τις τιμές αυτών, σύμ¬ 
φωνα με τις αποφάσεις και εντολές του ίδιου και του Δ.Σ. 

• Για την υπεύθυνη εκτέλεση των αποφάσεων του Δ.Σ. 

Ο Γενικός Διευθυντής ελέγχει την καθημερινή εργασία 

της επιχείρησης, ασκεί την εποπτεία επί της διεξαγωγής 
των εργασιών κάθε τμήματος έχοντας την διοίκηση του 
προσωπικού της και εισηγείται στο Δ.Σ.: 

• Τη συνεργασία με εξωτερικούς συμβούλους για την 
κάλυψη εκτάκτων αναγκών, σχεδιασμού, προγραμματι¬ 
σμού, προδιαγραφών κ.λπ. 

• Την ανάθεση μελετών έργων και προμηθειών και του 
τρόπου εκτέλεσης αυτών σύμφωνα με τις ισχύουσες δια¬ 
τάξεις. 

• Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση. 

• Την έγερση αγωγών, την άσκηση των ενδίκων μέσων 
ή την παραίτηση απ’ αυτά και την επιδίωξη συμβιβασμού. 

• Τη σύναψη δανείων. 

• Τη συμμετοχή φυσικών ή νομικών προσώπων ή οργα¬ 
νισμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση, κατά προτεραιότη¬ 
τα, όπως και τους όρους συμμετοχής. 

• Τη λήψη των κατάλληλων μέτρων για την ασφάλεια 
των εργαζομένων της επιχείρησης, όπως και για την τή¬ 
ρηση των διατάξεων της εργατικής νομοθεσίας. Οι αρμό¬ 
διοι κατά περίπτωση προϊστάμενοι είναι υποχρεωμένοι να 
θέτουν αμελλητί υπόψη του Γ ενικού Διευθυντή τέτοια ζη¬ 
τήματα. 

• Όλα τα προς συζήτηση θέματα. 


Ο Γενικός Διευθυντής της επιχείρησης αποφασίζει: 

• Για την εκτέλεση συνηθισμένης φύσης έργων ή προ¬ 
μηθειών και ανάληψης υποχρεώσεων, για συνολική δα¬ 
πάνη που δεν υπερβαίνει το ποσό των δύο εκατομμυρίων 
δρχ. (2.000.000 δρχ.), εφόσον υπάρχει σχετική εξουσιο¬ 
δότηση από το Δ.Σ. άλλως από τον πρόεδρο. Το όριο τού¬ 
το επιτρέπεται να αυξομειώνεται με απόφαση του Δ.Σ. 
της Επιχείρησης, σε συνδυασμό πάντοτε με την κείμενη 
νομοθεσία. 

• Για την τοποθέτηση του προσωπικού στις προβλεπό- 
μενες από την επιχείρηση θέσεις. 

• Για τη χορήγηση αδειών στο προσωπικό της επιχεί¬ 
ρησης κατόπιν των εισηγήσεων των αρμοδίων κατά περί¬ 
πτωση προϊστάμενων. 

Ο Γενικός Διευθυντής της επιχείρησης: 

• Θεωρεί και υπογράφει τις μελέτες επέκτασης και συ¬ 
μπλήρωσης των εγκαταστάσεων, τους όρους των διακη¬ 
ρύξεων της προμήθειας όλων των υλικών και της εκτέλε¬ 
σης νέων έργων. 

• Θεωρεί και υπογράφει τα εντάλματα πληρωμών και 
τις ημερήσιες ταμειακές καταστάσεις της επιχείρησης, 
την οποία αρμοδιότητα μπορεί να εκχωρήσει για ορισμέ¬ 
νο ή αόριστο μέχρι ανάκλησης χρόνο και κατόπιν έγκρι¬ 
σης του Δ.Σ. στον Προϊστάμενο Διοικητικού και Οικονομι¬ 
κού Τμήματος. 

• Θεωρεί τα διάφορα τιμολόγια προμήθειας εργαλεί¬ 
ων, υλικών κλπ. πριν από την έκδοση των ενταλμάτων πλη¬ 
ρωμής, αφού προηγουμένως ζητήσει από τα αρμόδια κα¬ 
τά περίπτωση τμήματα να βεβαιώσουν ότι παραλήφθη- 
καν τα αναγραφόμενα στα τιμολόγια υλικά ή υπηρεσίες 
και ότι η ποιότητα, οι τιμές μονάδας και οι άλλοι όροι της 
προμήθειας είναι σύμφωνοι με την παραγγελία, τη σύμ¬ 
βαση ή το ιδιωτικό συμφωνητικό. 

• Υπογράφει όλα τα έγγραφα υπηρεσιακού χαρακτή¬ 
ρα. Τα έγγραφα ανάληψης υποχρεώσεων υπογράφονται 
από το Γενικού Διευθυντή μόνο εφόσον έχει εξουσιοδο¬ 
τηθεί από το Διοικητικό Συμβούλιο και πάντοτε μέσα στο 
πλαίσιο αυτής της εξουσιοδότησης. 

• Έχει επίσης όλες τις άλλες αρμοδιότητες και εξου¬ 
σίες που ορίζονται από τη διέπουσα τη Δ.Ε.Υ.Α.Κ. νομο¬ 
θεσία, τους άλλους εσωτερικούς οργανισμούς αυτής και 
αυτές που εκχωρεί προς αυτόν το Διοικητικό Συμβούλιο ή 
ο Πρόεδρος του Διοικητικού Συμβουλίου. 

Ο Γ ενικός Διευθυντής της επιχείρησης καλεί υποχρεω¬ 
τικά τουλάχιστον μία φορά τις πρώτες μέρες κάθε μήνα, 
αλλά και όσες φορές κρίνει σκόπιμο, τους προϊσταμένους 
Τεχνικού Τμήματος και Διοικητικού & Οικονομικού Τμή¬ 
ματος, προκειμένου να ενη μερωθεί για τηνπορείατωνερ- 
γασιών, να συντονίσει τις εργασίες, να επιλύσει τυχόν δι¬ 
οικητικά ή τεχνικά προβλήματα και να ενημερώσει αυτούς 
για τη μελλοντική πορεία της επιχείρησης. 

Τον Γενικό Διευθυντή όταν απουσιάζει ή κωλύεται ανα¬ 
πληρώνει ο κατά βαθμό ανώτερος και επί ισόβαθμων ο αρ¬ 
χαιότερος οριζόμενος υπάλληλος με απόφαση του Διοικη¬ 
τικού Συμβουλίου της επιχείρησης, σύμφωνα μετά οριζό¬ 
μενα στην παράγραφο 7 του άρθρου 6 του Ν. 1069/1980. 

Άρθρο 15 

Γ ραφείο Νομικού Συμβούλου 

Παρέχει υποστήριξη σε νομικά θέματα με ταυτόχρονη 
δικαστική ή εξώδικο εκπροσώπηση της εταιρείας σε κάθε 
νομική της υπόθεση. 

Στις υποχρεώσεις του γραφείου είναι: 

• Η υπεράσπιση των υποθέσεων της εταιρείας ενώπιον 
όλων των δικαστηρίων και αρχών. 

• Η κάλυψη εισηγήσεων προς το Δ.Σ. για: 

• Έναρξη και κατάργηση δίκης 

• Εκτέλεση δικαστικών αποφάσεων 

• Συμβιβασμούς 

• Αναγνώριση απαιτήσεων 

• Διάλυση συμβάσεων 

• Παραίτηση από αγωγή και ένδικο μέσο 

• Αποδοχή δικαστικών αποφάσεων 

• Χάραξη πορείας της δίκης και διαιτησίας και γενικά 
για οποιοδήποτε θέμα νομικής ή δικαστικής φύσης. 

• Η κατάρτιση σχεδίων συμβάσεων, νόμων, διαταγμά¬ 
των, επεξεργασία εσωτερικών κανονισμών που συντάσ- 
σονται από την Υπηρεσία. 

• Η παρακολούθηση καθοδήγηση και έλεγχος για την 
προάσπιση και επωφελέστερη αξιοποίηση της ακίνητης 
περιουσίας της εταιρείας. 

• Η σύνταξη, ανανέωση και καταγγελία των συμβάσεων 
μίσθωσης ακινήτων. 

• Η καθοδήγηση με γνωμοδοτήσεις και συμβουλές των 
τμημάτων της υπηρεσίας σε απλά ζητήματα. 

• Η νομική κάλυψη των υπαλλήλωντης εταιρείας για δι¬ 
καστική πράξη κατά την άσκηση εντεταλμένης υπηρεσίας 
όταν διώκονται. 

Προκειμένου για δικαστήρια που διεξάγονται σε δικα¬ 
στήρια εκτός περιφέρειας πρωτοδικείου μπορούν να διο- 
ρισθούν δικηγόροι ιδιώτες με απόφαση του Δ.Σ. ύστερα 
από εισήγηση του Νομικού Συμβούλου. 

Άρθρο 16 

Γ ραμματεία Διεύθυνσης 
(Γενικού Διευθυντή, Διοικητικού Συμβουλίου) 

Παρέχειτην γραμματειακή υποστήριξη στον Γ ενικού Δι¬ 
ευθυντή και στο Διοικητικό Συμβούλιο της Επιχείρησης. 
Ειδικότερα είναι υπεύθυνος για την: 

Γραμματειακή υποστήριξη της Δ/νσης. 

Αποστολή και λήψη ΡΑΧ και ηλεκτρονικού ταχυδρομεί¬ 
ου. 

Μέριμνα για υποβολή προτάσεων - θεμάτων των τμημά¬ 
των - Δ/νσης στο Δ.Σ. και κατάρτιση της ημερήσιας διά¬ 
ταξης. 

Τήρηση πρακτικών του Διοικητικού συμβουλίου. 

Άρθρο 17 

Διευθυντής Διοικητικής & Οικονομικής Διεύθυνσης 

Ο Διευθυντής της διεύθυνσης προ?σταται της Διοικητι¬ 
κής και Οικονομικής Υπηρεσίας συντονίζοντας τις εργα¬ 
σίες τους και είναι υπεύθυνος απέναντι στο Γενικό Διευ¬ 
θυντή για τις πράξεις ή και τις παραλείψεις των γραφείων 
που προΐσταται. 

Είναι υπεύθυνος: 

• Για τη σύνταξη του προϋπολογισμού της Επιχείρη¬ 
σης. 

• Για τη σύνταξη του ισολογισμού καιτωνπάσης φύσης 
οικονομικών καταστάσεων της Επιχείρησης. 

• Για τη σύνταξη της ετήσιας απογραφής των πάσης 
φύσεως περιουσιακών στοιχείων της Επιχείρησης η 
οποία πρέπει να έχει συντελεσθεί μέσα σε ένα μήνα από 
τη λήξη του ημερολογιακού έτους. 

• Για την εισήγηση των προγραμμάτων επενδύσεων 


της Δ.Ε.Υ.Α.Κ. καθώς και της τιμολογιακής πολιτικής της 
Επιχείρησης. 

• Για την εισήγηση και κατάρτιση των περιοδικών προ¬ 
ϋπολογισμών της επιχείρησης και την κανονική τήρηση 
τους, την κατάρτιση μηνιαίων και τριμηνιαίων ταμιακών 
προϋπολογισμών καθώς και την κατάρτιση εβδομαδιαίων 
προϋπολογιζόμενων εισπράξεων και πληρωμών αφού λά¬ 
βει υπόψη τα στοιχεία που του παρέχουν τα αρμόδια τμή¬ 
ματα. 

• Για τη σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια μηχανών γραφείου, Η/Υ και συστη¬ 
μάτων, γραφικής ύλης, εντύπων, ειδών καθαριότητας και 
λοιπών ειδών διοικητικής φύσεως. 

• Για την εποπτεία και την καλή εξυπηρέτηση των κα¬ 
ταναλωτών. 

• Για την εποπτεία των γραφείωντης αρμοδιότητάς του 
όπως του Λογιστηρίου, του Ταμείου, της αποθήκης και 
των διαδικασιών προμηθειών της Δ.Ε.Υ.Α.Κ., του γραφεί¬ 
ου γραμματείας. 

• Για την παρακολούθηση της αποδοτικότητας του 
προσωπικού του τμήματος και τη σύνταξη των εκθέσεων 
ατομικής αξιολόγησης. 

• Για τον γενικό έλεγχο εκτέλεσης των πάσης φύσεως 
εργασιών του τμήματος, σύμφωνα με τους αντίστοιχους 
κανονισμούς. 

• Για την τήρηση των διατάξεων του Ο.Ε.Υ. καθώς και 
όλων των κανονισμών της Επιχείρησης. 

• Για οποιοδήποτε ζήτημα οικονομικής φύσεως γι’ αυ¬ 
τό και διενεργεί τακτικά έλεγχο σε κάθε γραφείο του Δι¬ 
οικητικού & Οικονομικού Τμήματος. 

Ο Διευθυντής Διοικητικής & Οικονομικής Διεύθυνσης: 

• Ελέγχει και υπογράφει τα διάφορατιμολόγια γιαπρο- 
μήθειες και εκτέλεση εργασιών. Επίσης θεωρεί τα τιμο¬ 
λόγια των προμηθευτών κατά εξουσιοδότηση του Γενι¬ 
κού Διευθυντή. 

• Ελέγχει και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρα¬ 
φών καθώς καιτα δικαιολογητικά που τα συνοδεύουν. Με 
εξουσιοδότηση του Γενικού Διευθυντή θεωρείτο εντάλ¬ 
ματα πληρωμής. 

• Ελέγχει καθημερινά το ταμείο και φροντίζει για τη σω¬ 
στή χρηματοοικονομική διαχείριση αυτού και φροντίζει 
ώστε να υπάρχουν μικρά ταμειακά υπόλοιπα. 

• Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

• Φροντίζει για την κανονική είσπραξη και έγκαιρη από¬ 
δοση των λογαριασμών Δημοσίου, των Ασφαλιστικών τα¬ 
μείων και λοιπών τρίτων. 

• Φροντίζει για την παρακολούθηση απορρόφησης πι¬ 
στώσεων και χρηματοδοτήσεων ενημερώνοντας τον Γε¬ 
νικού Διευθυντή. 

• Χρησιμοποιεί οποιονδήποτε από το προσωπικό του 
Τμήματος του για την εκτέλεση κάθε άλλης, συναφούς με 
την ειδικότητά του, εργασίας ανάλογα με τις ανάγκες που 
παρουσιάζονται σε κάθε γραφείο. 

• Παραλαμβάνει την εισερχόμενη αλληλογραφία και 
κατανέμει αυτή στα αρμόδια γραφεία. 

• Καταρτίζει με την βοήθεια των υπευθύνων των γρα¬ 
φείων το ενημερωτικό τεύχος όπως ορίζει το άρθρο 10 
του Ν. 1069/80. 

• Μετέχει σε συνεδριάσεις του Δ.Σ εφόσον το ζητήσει 
ο Πρόεδρος. 

• Τον Προϊστάμενο του τμήματος όταν απουσιάζει ή 
κωλύεται, τον αναπληρώνει κατόπιν απόφασης του Διοι¬ 
κητικού Συμβουλίου, υπάλληλος που έχει τα ίδια τυπικά 
προσόντα διορισμού μ’ αυτόν. 

Άρθρο 18 

Αρμοδιότητες Γραμματείας της Διεύθυνσης Οικονομι¬ 
κών και Διοικητικών Υπηρεσιών και Τεχνικής Διεύθυνσης 

Γραμματειακή υποστήριξη από κοινού, της Διεύθυνσης 
Οικονομικών και Διοικητικών Υπηρεσιών και της Τεχνικής 
Υπηρεσίας. 

Δακτυλογράφηση πόσης φύσης εγγράφων. 

Τήρηση αρχείου των ανωτέρω διευθύνσεων. 

Διεκπεραίωση αλληλογραφίας τους. 

Άρθρο 19 

Αρμοδιότητες Προϊσταμένου Διοικητικής Υπηρεσίας 

Η Διοικητική Υπηρεσία είναι αρμόδια: 

Για τις διαδικασίες πρόσληψης, ασφάλισης, μισθοδο¬ 
σίας, απόλυσης και συνταξιοδότησης του προσωπικού. 

Για την παρακολούθηση των απουσιών, αδειών και 
ασθένειας του προσωπικού και των συναφών θεμάτων. 

Γ ια τα φύλλα μητρώου και αξιολόγησης του προσωπι¬ 
κού, τους ατομικούς φακέλους, τη μισθολογική εξέλιξη, 
ασφαλιστικά θέματα, ποινές, και γενικά όλων των σχετι¬ 
κών με το προσωπικό θεμάτων, κατόπιν εντολής του Δι¬ 
ευθυντή Διοικητικών και Οικονομικών υπηρεσιών. 

Για την παραλαβή εισερχομένων, για το Γεν. Πρωτό¬ 
κολλο, για τη διεκπεραίωση και Γενικό Αρχείο για την 
Δ/νση και τα τμήματα. 

Γ ια την απόδοση των εξερχόμενων εγγράφων των τμη¬ 
μάτων. 

Γ ια την καταχώριση της εισερχόμενης και εξερχόμενης 
αλληλογραφίας των τμημάτων της Δ/νσης. 

Για το χειρισμό ηλεκτρονικού πρωτοκόλλου της επιχεί¬ 
ρησης. 

Γιατη διανομήτωνπρωτοκολλημένων εγγράφων στους 
αρμόδιους προϊσταμένους της επιχείρησης. 

Άρθρο 20 

Αρμοδιότητες Προϊσταμένου Οικονομικής Υπηρεσίας 

Ο προϊστάμενος Οικονομικής Υπηρεσίας προΐσταται 
της Ταμειακής Υπηρεσίας, του Λογιστηρίου, του γραφεί¬ 
ου προμηθειών, της υπηρεσίας αποθηκών, της μηχανο¬ 
γράφησης, του γραφείου εσόδων και του γραφείου πε¬ 
λατών και ευθύνεται για τις πράξεις ή παραλείψεις αυτών. 

Είναι υπεύθυνος για τη σύνταξη του ετήσιου Ισολογι¬ 
σμού και των άλλων οικονομικών καταστάσεων και παρο¬ 
χή στην αρμόδια Διεύθυνση των απαραίτητων στοιχείων 
για τη σύνταξη του προϋπολογισμού εσόδων και εξόδων 
και των ταμειακών προγραμμάτων. 

Γ ια την έγκαιρη ενημέρωση του αρμόδιου Διευθυντή 
για τις προς τα ασφαλιστικά ταμεία και προς το Δημόσιο 
υποχρεώσεις. 

Άρθρο 21 

Αρμοδιότητες Υπεύθυνου Λογιστηρίου 

Το Λογιστήριο είναι αρμόδιο: 

Γ ια την τήρηση λογιστικών βιβλίων, την έκδοση και φύ¬ 
λαξη των απαραίτητων ταμειακών και συμψηφιστικών πα¬ 
ραστατικών, τη φύλαξη και αρχειοθέτηση των δικαιολο- 


γητικώνστοιχείωντωνσυναλλαγώντης Επιχείρησης σύμ¬ 
φωνα με τις διατάξεις της νομοθεσίας και του παρόντος 
Οργανισμού που διέπειτην Επιχείρηση. 

Γ ια την εποπτεία και συντονισμό των εργασιών μηχανο¬ 
γράφησης. 

Γ ια την παρακολούθηση και έλεγχο είσπραξης των εσό¬ 
δων της Επιχείρησης με τη βοήθεια του ταμείου και του 
γραφείου εσόδων. 

Γ ια την επιμέλεια των συναλλαγών με τους πελάτες με 
τη βοήθεια του υπεύθυνου του γραφείου πελατών. Στο 
γραφείο πελατών, πρέπει να υπηρετεί ένας ικανός εργα- 
τοτεχνιτών, για τον καθορισμό των υδρομετρητών, τη δια¬ 
κοπή ύδρευσης λόγω μη εξόφλησης του λογαριασμού 
κ.λπ. 

Άρθρο 22 

Αρμοδιότητες Υπεύθυνου Γ ραφείου Προμηθειών 

Επιμελείται για την τήρηση των διαδικασιών των προ¬ 
μηθειών, που προβλέπουν οι σχετικές διατάξεις της νο¬ 
μοθεσίας, η οποία διέπειτην Επιχείρηση, οι σχετικές απο¬ 
φάσεις του Δ.Σ. και ο παρών Οργανισμός. 

Άρθρο 23 

Αρμοδιότητες Υπεύθυνου Αποθηκών 

Επιμελείται για την ορθή διαχείριση της πόσης φύσης 
υλικών της Επιχείρησης, είναι υπεύθυνος για την ορθή 
ποσοτική και ποιοτική παραλαβή, τηρεί τα απαραίτητα 
διαχειριστικά βιβλία, διαφυλάσσει τα παραστατικά στοι¬ 
χεία εισαγωγής και εξαγωγής των υλικών στις αποθήκες 
και γενικότερα φροντίζει για την ευταξία και καθαριότητα 
των αποθηκών. 

Ο Διευθυντής Διοικητικών και Οικονομικών Υπηρεσιών 
υποχρεούται τουλάχιστον μία φορά το μήνα, να ελέγχει 
αιφνιδιαστικά την ενημερότητα των διαχειριστικών βι¬ 
βλίων της αποθήκης και να επαληθεύει με καταμέτρηση 
ορισμένα κατ’ επιλογή αποθέματα υλικών, συντάσσοντας 
σχετικό πρακτικό που υποβάλλεται στο Γ ενικό Διευθυντή. 

Ο υπεύθυνος Αποθηκών υποχρεούται στην τήρηση των 
σχετικών με τις αποθήκες αποφάσεων του Δ.Σ. και των 
διατάξεων των Κανονισμών της Επιχείρησης. 

Άρθρο 24 

Αρμοδιότητες Διευθυντή Τεχνικής Διεύθυνσης 

Ο Διευθυντής της Τεχνικής Υπηρεσίας προ?σταται 
όλων των τεχνικών υπηρεσιών και συντονίζει τις εργασίες 
τους δίνοντας τις κατάλληλες οδηγίες προς τους αρμόδι¬ 
ους των γραφείων. Είναι υπεύθυνος απέναντι στον Γενι¬ 
κού Διευθυντή για τις πράξεις ή και παραλείψεις των τε¬ 
χνικών υπηρεσιών των οποίων προΐσταται. 

Ο Διευθυντής της Τεχνικής Υπηρεσίας: 

Διοικεί, παρακολουθεί, ελέγχει και εποπτεύει την εκπό¬ 
νηση των μελετών και την εκτέλεση των έργων της 
Δ.Ε.Υ.Α.Κ. και είναι προσωπικά υπεύθυνος και υπόλογος 
στον Γ ενικού Διευθυντή για κάθε ανωμαλία που έχει σχέ¬ 
ση με την εκτέλεση των έργων, την έγκαιρη προμήθεια 
υλικών, την επισκευή και συντήρηση των οικοδομικών 
εγκαταστάσεων και των δικτύων ύδρευσης και αποχέτευ¬ 
σης. 

Ορίζει από τους τεχνικούς υπαλλήλους της υπηρεσίας 
του τους επιβλέποντες και τους βοηθούς τους για κάθε 
έργο, χωρίς να είναι απαραίτητο ο επιβλέπων να προέρ- 

χεται από το γραφείο, στο οποίο ανήκει το εκτελούμενο 
έργο και γενικά προβαίνει σε κάθε νόμιμη ενέργεια. 

Ορίζει από τους τεχνικούς υπαλλήλους της υπηρεσίας 
του τις επιτροπές για την παραλαβή και τον έλεγχο της 
ποιότητας των υλικών των έργων και το χαρακτηρισμό 
των εδαφών. 

Εγκρίνει το χρονοδιάγραμμα εργασιών των έργων, θε¬ 
ωρεί τους λογαριασμούς των αποδοχών των έργων και 
τους υποβάλλει στο Γενικό Διευθυντή. 

Ασκεί όλες τις αρμοδιότητες του τμήματος που καθορί¬ 
ζονται από τους ισχύοντες κάθε φορά νόμους για την 
εκτέλεση δημοσίων έργων. 

Ο Διευθυντής της Τεχνικής Υπηρεσίας είναι υπεύθυνος: 

Για την κατανομή και συντονισμό των μεταφορικών μέ¬ 
σων, των μηχανημάτων και των άλλων μηχανικών μέσων 
στις διάφορες υπηρεσίες και τα εκτελούμενα έργα καθο¬ 
ρίζοντας την προτεραιότητα. 

Για την εποπτεία και σωστή λειτουργία των γραφείων. 

Για την εποπτεία και την καλή εξυπηρέτηση των Κατα¬ 
ναλωτών. 

Για την παρακολούθηση της αποδοτικότηταςτου Τεχνι¬ 
κού Τμήματος και τη σύνταξη των εκθέσεων ατομικής 
αξιολόγησης. 

Γ ια τη συνεργασία του γραφείου Προμηθειών του Διοι¬ 
κητικού & Οικονομικού Τμήματος για τη σύνταξη της συγ¬ 
γραφής υποχρεώσεων και τους όρους της διακήρυξης 
των διαγωνισμών που αφορούν την προμήθεια τεχνικής 
φύσεως υλικών, εργαλείων και μηχανημάτων όπως αυτά 
προβλέπονται από τον κανονισμό προμηθειών. 

Γ ια την εποπτεία του Γ ραφείου Μελετών και έργων 
Ύδρευσης - Αποχέτευσης καθώς και πάσης φύσεως τε¬ 
χνικής μελέτης. 

Για την εισήγηση στο Γενικό Διευθυντή για την εκμί- 
σθωση μηχανημάτων, μεταφορικών μέσων κ.λ.π. εφόσον 
τα ίδια μέσα της επιχείρησης δεν επαρκούν ή δεν μπο¬ 
ρούν ν’ ανταποκριθούν στις ανάγκες από άποψη χρόνου 
κατόπιν εισήγησης των αρμοδίων υπευθύνων. 

Ο Διευθυντής της Τεχνικής Υπηρεσίας καταρτίζει με τη 
βοήθεια και τη συνεργασία των υπευθύνωντων γραφείων 
της Υπηρεσίας που προ?σταται: 

Το ετήσιο πρόγραμμα κατασκευής, επέκτασης και συ¬ 
ντήρησης των δικτύων ύδρευσης, αποχέτευσης και των 
συναφών με αυτά εγκαταστάσεων. 

Το ετήσιο πρόγραμμα επενδύσεων για το επόμενο έτος 
και τα επόμενα αυτού τέσσερα έτη αναφέροντας και το 
προβλεπόμενο κόστος αυτών. 

Υποβάλλει τα παραπάνω προγράμματα στον Γενικού 
Διευθυντή 45 μέρες πριν από την έναρξη του έτους που 
αφορούν. 

Παρέχει εγκαίρως στο Γ ενικό Διευθυντή τα απαραίτητα 
στοιχεία για τη κατάρτιση του ετήσιου προϋπολογισμού 
εσόδων και εξόδων. Παρέχει έγκαιρα για κάθε επόμενο 
τρίμηνο στο Διοικητικό & Οικονομικό Τμήμα τις απαραί¬ 
τητες πληροφορίες για τις κατά εβδομάδα απαιτούμενες 
εκταμιεύσεις προς αντιμετώπιση των πληρωμών εκτέλε¬ 
σης των έργων του προγράμματος. 

Ελέγχει και θεωρεί τις τεχνικές μελέτες καθώς καιτις πι¬ 
στοποιήσεις των έργων. 

Παρακολουθεί και ελέγχει τη συμμόρφωση των γρα¬ 
φείων που προΐσταται προς τις αποφάσεις και εντολές 
του Διοικητικού Συμβουλίου και του Γενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων. 


Κατανέμει το εργατοτεχνικό προσωπικό που έχει τοπο¬ 
θετηθεί στο τεχνικό τμήμα μεταξύ των γραφείων αυτής, 
ανάλογα με τις ανάγκες κάθε γραφείου. 

Λαμβάνει τα κατάλληλα μέτρα για την ασφάλεια των ερ¬ 
γαζομένων με τη βοήθεια των αρμοδίων που είναι κατά 
περίπτωση υπεύθυνοι. Τη λήψη αυτώντων μέτρωνπρέπει 
να εισηγείται προς τον Γ ενικού Διευθυντή. 

Φροντίζει για την τήρηση των διατάξεων της εργατικής 
νομοθεσίας εισηγούμενος τη λήψη μέτρων αρμοδίως. 

Φροντίζει και αναθέτει στους υπεύθυνους των Γ ραφεί¬ 
ων του, την ευθύνη της διαφύλαξης των χρησιμοποιούμε¬ 
νων από τις υπηρεσίες τεχνικών μέσων, όπως μηχανημά¬ 
των, φορητών εργαλείων, μεταφορικών μέσων, επιστη¬ 
μονικών οργάνων, σκευών, επίπλων κλπ. 

Γ ια την εφαρμογή μέτρων υγειονομικής προστασίας 
του κοινού από το δίκτυο Ύδρευσης. 

Γ ια την επάρκεια του δικτύου ύδρευσης και τη λήψη 
προσηκόντων μέτρων για τον έλεγχο παράνομων συνδέ¬ 
σεων. 

Γ ια το συντονισμό, έλεγχο και κατανομή στα διάφορα 
συνεργεία ανάλογα με τις υπηρεσιακές ανάγκες το εργα- 
τοτεχνικό προσωπικό που έχει ορισθεί για την υπηρεσία. 

Για την εισήγηση αγοράς νέων μηχανημάτων. 

Για την επίβλεψη έργων Ύδρευσης που εκτελούνται εί¬ 
τε με αυτεπιστασία είτε με εργολαβία. 

Τον Προϊστάμενος Τεχνικού Τμήματος, όταν απουσιά¬ 
ζει ή κωλύεται, τον αναπληρώνει κατόπιν απόφασης του 
Διοικητικού Συμβουλίου, υπάλληλος που έχει τα ίδια τυ¬ 
πικά προσόντα διορισμού μ’ αυτόν. 

Ο Διευθυντής της Τεχνικής Υπηρεσίας έχει την ευθύνη 
της αστυνόμευσης των δικτύων ύδρευσης και αποχέτευ¬ 
σης σύμφωνα με το άρθρο 28 του Ν. 1069/80. 

Άρθρο 25 

Γ ραφείο Προγραμματισμού - Μελετών 

Μεριμνά για τον προγραμματισμό έργων, εκπόνηση Με¬ 
λετών, κατασκευές και επίβλεψη έργων και εγκαταστάσε¬ 
ων, την εκτέλεση τοπογραφικών εργασιών, την ανάπτυξη 
και παρακολούθηση στρατηγικών επιλογώντης επιχείρη¬ 
σης. 

Στις αρμοδιότητές του είναι η: 

Εκπόνηση, εποπτεία και έλεγχος μελετών δομικών έρ¬ 
γων. 

Μέριμνα για την έγκριση μελετών από τις αρμόδιες αρ¬ 
χές. 

Μελέτη θεμάτων ως προς τη σκοπιμότητα χρήσης νέων 
υλικών και μεθόδων κατασκευής. 

Εκπόνηση προϋπολογιστικών στοιχείων κόστους έρ¬ 
γων. 

Μελέτη για την επέκταση των δικτύων σύμφωνα με τα 
προγράμματα δράσης της επιχείρησης. 

Σύνταξη διακηρύξεων και συγγραφών υποχρεώσεων 
για την ανάθεση μελετών σε ιδιώτες και εποπτεία αυτών. 

Διενέργεια διαγωνισμών και επίβλεψη εργασιών στα με¬ 
γάλα έργα. 

Επίβλεψη διοίκηση και διαχείριση δομικών έργων από 
το στάδιο δημοπράτησης μέχριτο τελικό στάδιο της ορια¬ 
κής παραλαβής αυτών, για την εκκαθάριση και την παρά¬ 
δοση στη λειτουργία. 

Άσκηση τεχνικής επίβλεψης για τις προμήθειες των υλι¬ 
κών των σχετικών με τα εκτελούμενα έργα. 

Τήρηση αρχείου έργων. 

Τήρηση στατιστικών στοιχείων των δραστηριοτήτων με 
βάση τα μηνιαία δελτία εργασιών. 

Εκπόνηση εποπτεία και έλεγχος ηλεκτρομηχανολογι- 
κών έργων. 

Επίβλεψη για την εκτέλεση των ήλεκτρο μηχανολογικών 
έργων. 

Ανακαίνιση και βελτίωση εγκαταστάσεων που υπάρ¬ 
χουν. 

Μέριμνα για την εκτέλεση όλων των τοπογραφικών ερ¬ 
γασιών που απαιτούνται για τη σύνταξη μελετών νέων έρ¬ 
γων. 

Επιμέλεια της ανάθεσης των τοπογραφικών εργασιών 
σε ιδιωτικά γραφεία, επίβλεψη και παραλαβή αυτών σε 
συνεννόηση με τον Διευθυντή. 

Σύνταξη σχεδίων δικτύων ύδρευσης - αποχέτευσης. 

Μέριμνα για την δημιουργία και την ενημέρωση κτημα¬ 
τολογίου της ακίνητης περιουσίας της επιχείρησης. 

Χορήγηση τοπογραφικών στοιχείων για τις ανάγκες 
όλων των τμημάτων της επιχείρησης. 

Ανάπτυξη στρατηγικών επιλογών της επιχείρησης. 

Ανάπτυξη μεθοδολογιών και σχεδίων δράσεως της επι¬ 
χείρησης σε θέματα: 

Ολικής ποιότητας. 

Αναδιάρθρωσης λειτουργιών. 

Τροποποίησης οργανογράμματος και οργανισμών επι¬ 
χείρησης. 

130. 

Με σκοπό την προσαρμογή της επιχείρησης στις συνε¬ 
χόμενα μεταβαλλόμενες συνθήκες του εξωτερικού περι¬ 
βάλλοντος. 

Άρθρο 26 

Υπηρεσία Εγκαταστάσεων Βιολογικού Καθαρισμού 

Στην αρμοδιότητα του είναι ο έλεγχος, λειτουργία και 
συντήρηση του Βιολογικού Σταθμού καθώς επίσης και ο: 

• Έλεγχος και εποπτεία για τη συνεχή και εύρυθμη λει¬ 
τουργία των Εγκαταστάσεων Επεξεργασίας Λυμάτων. 

• Λύση των εκτάκτων προβλημάτων συντήρησης είτε 
με τη συνεργασία άλλων επιχειρησιακών μονάδων της 
Επιχείρησης, είτε με ανάθεση εργολαβιών. Όταν η εργα¬ 
σία επισκευής ή συντήρησης απαιτεί σύμπραξη προσωπι¬ 
κού που υπηρετεί σε άλλα γραφεία, η απόφαση συγκρό¬ 
τησης συνεργείων θα γίνεται με ενδοσυνεννόηση των 
εμπλεκομένων υπευθύνων χωρίς καθυστέρηση και τήρη¬ 
ση τύπων με τελικό σκοπό πάντοτε την άμεση επισκευή ή 
συντήρηση. 

• Συνεχής παρακολούθηση των χαρακτηριστικών των 
λυμάτων τόσο στην είσοδο όσο και στην έξοδο των εγκα¬ 
ταστάσεων επεξεργασίας. 

• Χημική, φυσική και μικροβιολογική ανάλυση των δειγ¬ 
μάτων των αποβλήτων. 

• Τήρηση αρχείου στοιχείων σχετικά με την εκτέλεση 
εργασιών λειτουργίας και συντήρησηςτων εγκαταστάσε¬ 
ων επεξεργασίας λυμάτων. 

• Παρουσίαση αποτελεσμάτων λειτουργίας και συντή¬ 
ρησης στη Γενική Διεύθυνση κατά χρονικά διαστήματα. 

Άρθρο 27 

Υπηρεσία Μηχανολογικού - Ηλεκτρολογικού 

Προγραμματισμός και εκτέλεση εργασιών συντήρησης 
Η/Μ εξοπλισμού δικτύων, αντλιοστασίων, οχημάτων δι¬ 
κτύων και μηχανημάτων της Επιχείρησης. 


Εκτέλεση εργασιών επισκευής Η/Μ εξοπλισμού είτε σε 
κεντρικά γραφεία, είτε επίτόπου. 

Τήρηση ημερολογίου συντήρησης και συμβάντων. 

Άρθρο 28 

Υπηρεσία ύδρευσης 

Μέριμνα για την διανομή του νερού επί 24ώρου βάσης 
και την εφαρμογή των προγραμμάτων διανομής σε περι¬ 
πτώσεις έκτακτης λειψυδρίας, ή σε περιπτώσεις εκτά¬ 
κτων ή προγραμματισμένων για διάφορους λόγους δια- 
κοπώντης υδροδότησης. Ενημέρωση του Προϊσταμένου 
για τις ανακοινώσεις στον Τύπο των παραπάνω περιπτώ¬ 
σεων. 

Μέριμνα για τη συντήρηση, επέκταση και επισκευή του 
εσωτερικού δικτύου ύδρευσης, για την εξασφάλιση και 
βελτίωση της ύδρευσης στις διάφορες περιοχές του Δή¬ 
μου. 

Εισήγηση στη Διεύθυνση Τεχνικών Υπηρεσιών για την 
εγκατάσταση αγωγών επέκτασης ή επισκευής εσωτερι¬ 
κού δικτύου, και χορήγηση στοιχείων απαραίτητων στοι¬ 
χείων για τη σύνταξη αντίστοιχων μελετών. 

Μέριμνα για την ενημέρωση των συνεργείων του δικτύ¬ 
ου ύδρευσης και επιφυλακής, μέσω των υπευθύνων ερ¬ 
γοδηγών, για τα συμβαίνοντα στο δίκτυο, σχετικά με την 
διακοπή της υδροληψίας ώστε να καταστεί δυνατή η ενη¬ 
μέρωση των καταναλωτών. Στην περίπτωση αυτή συ- 
ντάσσεται ενημερωτικό πληροφοριακό δελτίο το οποίο 
εφόσον κρίνεται σκόπιμο δημοσιεύεται στον ημερήσιο 
τύπο ή μεταδίδεται από τα λοιπά μέσα ενημέρωσης του 
κοινού (ραδιόφωνο,τηλεόραση). 

Μέριμνα για την τήρηση των κανόνων ασφαλείας για το 
κοινό, σε σημεία τεχνικών έργων που δεν έχουν αποπε¬ 
ρατωθεί οι εργασίες από τα συνεργεία. 

Οι εργασίες με τις οποίες απασχολούνται τα συνεργεία 
αυτά και οι διαδικασίες που τηρούνται είναι οι ακόλουθες: 

Ανεύρεση και επισκευή εμφανών ή αφανών διαρροών 
στο δίκτυο. 

Διαδικασία αποζημιώσεως σε περίπτωση προκλήσεων 
ζημιών σε κινητές και ακίνητες περιουσίες τρίτων από 
διαρροή του δικτύου. 

Υδροδότηση βιοτεχνιών, βιομηχανιών και οικισμών 
εκτός περιοχής ευθύνης. 

Μετατοπίσεις αγωγών ύδρευσης. 

Αντιμετώπιση φαινομένου λαθροϋδροληψίας. 

Επίβλεψη εργολαβίας και αυτεπιστασιών μικρών έρ¬ 
γων. 

Ενημέρωση σχεδίων με τις επεκτάσεις και τροποποιή¬ 
σεις του δικτύου. 

Κατάρτιση στατιστικών πινάκων δραστηριότητας με μη¬ 
νιαία Δελτία εργασιών. 

Άρθρο 29 

Υπηρεσία Αποχέτευσης 

Έλεγχος της ομαλής λειτουργίας του δικτύου αποχέ¬ 
τευσης, που διασφαλίζεται με προγραμματισμένους κα¬ 
θαρισμούς, αυτοματισμό και αποκατάσταση βλαβών. 

Η επισκευή υφιστάμενων αγωγών και φρεατίων και κα¬ 
τασκευή μικροέργων. 

Ενημέρωση σχεδίων με τις επεκτάσεις και τροποποιή¬ 
σεις του δικτύου. 

Επίβλεψη εργολαβίας και αυτεπιστασιών μικρών έρ¬ 
γων. 

Ανεύρεση και επισκευή εμφανών ή αφανών διαρροών 
στο δίκτυο. 

Μέριμνα για την τήρηση των κανόνων ασφαλείας για το 
κοινό, σε σημεία τεχνικών έργων που δεν έχουν αποπε¬ 
ρατωθεί οι εργασίες από τα συνεργεία. 

Εισήγηση στη Διεύθυνση Τεχνικών Υπηρεσιών για την 
εγκατάσταση αγωγών επέκτασης ή επισκευής εσωτερι¬ 
κού δικτύου, και χορήγηση στοιχείων απαραίτητων στοι¬ 
χείων για τη σύνταξη αντίστοιχων μελετών. 

ΚΕΦΑΛΑΙΟ Γ' 

Άρθρο 30 

Διακρίσεις Προσωπικού 

Το προσωπικό της Επιχείρησης διακρίνεται σε τακτικό 
και έκτακτο: 

Τακτικό είναι το προσωπικό που καλύπτει πάγιες ανά¬ 
γκες της επιχείρησης, κατέχει τις οργανικές θέσεις που 
προβλέπονται από τον παρόντα οργανισμό και η υπηρε¬ 
σιακή και εργασιακή του σχέση και η κατάσταση ρυθμίζο¬ 
νται από τον Ο. Ε.Υ. 

Έκτακτο είναι το προσωπικό που προσλαμβάνεται με 
σύμβαση εργασίας ορισμένου χρόνου, για την κάλυψη 
και αντιμετώπιση των πρόσκαιρων και έκτακτων αναγκών 
της επιχείρησης. 

Η εργασιακή σχέση που συνδέει το προσωπικό με την 
Δ.Ε.Υ.Α.Κ., είναι σχέση εργασίας ιδιωτικού δικαίου, αορί¬ 
στου χρόνου για το τακτικό προσωπικό και ορισμένου 
χρόνου για το έκτακτο. 

Άρθρο 31 

Κάλυψη Οργανικών Θέσεων 

Ο αριθμός των θέσεων του τακτικού προσωπικού καθο¬ 
ρίζεται με βάση τις ανάγκες της επιχείρησης. 

Για την πλήρωση των οργανικών θέσεων απαιτούνται τα 
προβλεπόμενα από τον παρόντα οργανισμό γενικά προσό¬ 
ντα διορισμού σύμφωνα μετις διατάξειςτης εκάστοτε ισχύ- 
ουσας νομοθεσίας. Επιπλέον κανένα πρόσωπο δεν μπορεί 
να καταλάβει οργανική θέση, ανδενέχειτααπαιτούμεναγια 
κάθε θέση τυπικά και ουσιαστικά προσόντα, όπως αυτά 
προβλέπονται στο άρθρο 9 του παρόντος Οργανισμού. 

Ο προσλαμβανόμενος πριν καλύψει τη σχετική οργανι¬ 
κή θέση, διανύει το στάδιο της δοκιμασίας για έξι (6) μή¬ 
νες. Στο δοκιμαστικό χρονικό διάστημα θεωρείται δόκι¬ 
μος και η εργασιακή του σχέση διέπεται από τον Ο.Ε.Υ. 

Ο αριθμός των οργανικών θέσεων μπορεί να αυξομειω- 
θεί ανάλογα με τις υπηρεσιακές ανάγκες. Για την αυξο¬ 
μείωση των οργανικών θέσεων απαιτείται τροποποίηση 
του Ο.Ε.Υ., μετά από απόφαση του Διοικητικού Συμβουλί¬ 
ου της επιχείρησης. 

Σε περίπτωση μείωσης του αριθμού των οργανικών θέ¬ 
σεων το πλεονάζον προσωπικό δεν απολύεται, αλλά πα¬ 
ραμένει ως υπεράριθμο και τοποθετείται ανάλογα με τα 
προσόντα και την ειδικότητα του. 

Άρθρο 32 

Υποχρεώσεις και καθήκοντα προσωπικού 

Το προσωπικό της Επιχείρησης έχει υποχρέωση και κα¬ 
θήκον: 

Να γνωρίζει και να τηρεί τις διατάξεις του παρόντος ορ¬ 
γανισμού, όπως και κάθε άλλου Οργανισμού της Επιχεί¬ 
ρησης. 


Να εκτελείτο υπηρεσιακό του καθήκον με επιμέλεια και 
ευσυνειδησία. 

Να διασφαλίζειτα μηχανήματα, εργαλεία, έπιπλα, σκεύη, 
βιβλία και άλλα υπηρεσιακά έγγραφα και στοιχεία, όπως 
και κάθε άλλο περιουσιακό στοιχείο της Επιχείρησης που 
χρησιμοποιεί για την εκτέλεση της υπηρεσίας του. 

Να φροντίζει για την καλή συντήρηση των προαναφε- 
ρόμενων περιουσιακών στοιχείων της Επιχείρησης και να 
προβαίνει στις κατάλληλες υπηρεσιακές ενέργειες για 
την καλή συντήρηση, βελτίωση ή αντικατάστασή τους. 

Να προσέρχεται έγκαιρα στην Υπηρεσία του και να απο¬ 
χωρεί από αυτή μετά από τη συμπλήρωση του ωραρίου 
εργασίας, όπως αυτό έχει οριστεί από τους αρμοδίους 
της Επιχείρησης. 

Να ενημερώνει αμέσως τον προϊστάμενό του σε περί¬ 
πτωση απουσίας λόγω ασθένειας ή άλλης ανώτερης βίας. 

Να αναφέρει γραπτά και έγκαιρα στο γραφείο γραμμα¬ 
τείας της Επιχείρησης κάθε μεταβολή της ατομικής ή οι¬ 
κονομικής του κατάστασης. 

Να αναφέρει ιεραρχικά στην υπηρεσία του καθετί που 
από τη φύση της δουλειάς του διαπιστώνει ότι μπορεί να 
προκαλέσει υλική ή ηθική ζημιά στην Επιχείρηση. 

Να εκτελεί πρόθυμα τις οδηγίες των προϊστάμενων του 
και να συμπεριφέρεται σε όλο ανεξαίρετατο προσωπικό με 
ευγένεια και τον επιβαλλόμενο κατά περίπτωση σεβασμό. 

Να εκτελεί υποχρεωτικά κάθε εντολή του προϊσταμέ¬ 
νου του. Μετά την εκτέλεση της εντολής και εφόσον κατά 
την κρίση του αυτή ήταν πέραν από τις υπηρεσιακές του 
υποχρεώσεις, μπορεί να υποβάλλει τις αντιρρήσεις του 
με γραπτή αναφορά στα αρμόδια πειθαρχικά όργανα, τα 
οποία εξετάζουν την αναφορά και αν κριθεί βάσιμη κινεί¬ 
ται η πειθαρχική διαδικασία. Η εντολή του προϊσταμένου 
δεν εκτελείται, όταν: 

Ο εργαζόμενος θεωρεί ότι η εκτέλεση της θέτει σε σο¬ 
βαρούς κινδύνους την υγεία του. Στην περίπτωση αυτή ο 
Διευθυντής, εξετάζει αμέσως και επιτόπια το επικίνδυνο ή 
μη της εντολής, λαμβάνει τα κατάλληλα μέτρα και ενημε¬ 
ρώνει γραπτά το Διοικητικό Συμβούλιο για τη λήψη σχετι¬ 
κών αποφάσεων. 

Ο εργαζόμενος έχει τη γνώμη ότι η εντολή που του δό¬ 
θηκε είναι αντίθετη με τον Ο.Ε.Υ. και το συμφέροντης Επι¬ 
χείρησης. Τότε οφείλει αμέσως και χωρίς καθυστέρηση 
που οδηγεί σε ματαίωση της εντολής και ζημία της Επι¬ 
χείρησης, να κάνει γνωστές τις επιφυλάξεις του στο Διευ¬ 
θυντή. Αν ο Διευθυντής συμφωνήσει με την εντολή του 
Προϊσταμένου, ο εργαζόμενος υποχρεούται να την εκτε- 
λέσει και μπορεί να υποβάλει γραπτή αναφορά στο αρμό¬ 
διο Πειθαρχικό όργανο. 

Το προσωπικό έχει υποχρέωση, τηρώντας την ιεραρχία, 
να αναφέρεται και να υποβάλλει κάθε αίτηση, σύσταση ή 
παράπονο για οποιοδήποτε θέμα. 

Επιτρέπεται η παράκαμψη της ιεραρχίας μόνο σε κατε- 
πείγουσες περιστάσεις και με την υποχρέωση της ενημέ¬ 
ρωσης κατά τη σειρά της ιεραρχίας, του αρμοδίου Προϊ¬ 
στάμενου. 

Ακόμα επιτρέπεται παράκαμψη της ιεραρχίας, όταν ο 
εργαζόμενος μετά την πάροδο ενός μηνός από την υπο¬ 
βολή της αίτησης αναφοράς κ.λ.π., δεν έλαβε απάντηση 
από τον προϊστάμενο, στον οποίο απευθύνθηκε. 

Κάθε άλλη υπέρβαση της ιεραρχίας μπορεί να αποτε- 
λέσει πειθαρχικό παράπτωμα: 

Κάθε προϊστάμενος είναι υπεύθυνος γιατηντήρηση της 
πειθαρχίας και την ακριβή εκτέλεση των υπηρεσιακών 

εντολών από τους υφιστάμενους του, παρέχοντας κάθε 
οδηγία και διευκόλυνση για την αραιότερη εκτέλεση του 
υπηρεσιακού έργου και την αύξηση της παραγωγικότη¬ 
τας γενικότερα. 

Κάθε προϊστάμενος έχει υποχρέωση να φροντίζει, έτσι 
ώστε το προσωπικό να γνωρίζει τις ευθύνες και τις υπο¬ 
χρεώσεις του, το περιεχόμενο των εγκυκλίων, υπηρεσια¬ 
κών οδηγιών, διαταγών και ανακοινώσεων, που έχουν 
σχέση με την εκτέλεση του υπηρεσιακού καθήκοντος και 
τη γενικότερη συμπεριφορά του προσωπικού. 

ΚΕΦΑΛΑΙΟ Δ' 

ΠΡΟΣΛΗΨΗ ΠΡΟΣΩΠΙΚΟΥ 
Άρθρο 33 

Πρόσληψη Τακτικού Προσωπικού 

Η πρόσληψη του τακτικού προσωπικού γίνεται εφόσον 
υπάρχουν κενές οργανικές θέσεις και πάγιες ανάγκες της 
επιχείρησης, από το Διοικητικό Συμβούλιο που βεβαιώνο¬ 
νται με γραπτές εισηγήσεις του Διευθυντή ή του αρμόδι¬ 
ου Προϊσταμένου. Κάθε προσλαμβανόμενος πρέπει να 
έχει τα προβλεπόμενα από τον Ο.Ε.Υ. προσόντα της αντί¬ 
στοιχης ειδικότητας. 

Η πρόσληψη του τακτικού προσωπικού γίνεται από το 
Δ.Σ. λαμβανομένων υπόψη των διατάξεων της εκάστοτε 
ισχύουσας νομοθεσίας, μετά από εισήγηση του Γενικού 
Διευθυντή και κατόπιν προκήρυξης της θέσης. 

Κάθε πρόσληψη είναι δοκιμαστική. Ο χρόνος της δοκι¬ 
μής είναι έξι μήνες πραγματικής υπηρεσίας, στη διάρκεια 
του οποίου με αιτιολογημένη απόφαση του Διοικητικού 
Συμβουλίου είναι δυνατή η απόλυση, αν ο εργαζόμενος 
δεν μπορεί να ανταποκριθεί στα καθήκοντα της ειδικότη¬ 
τας για την οποία προσλήφθηκε. Το αργότερο μέσα σε 
ένα μήνα από τη συμπλήρωση της δοκιμαστικής υπηρε¬ 
σίας, το Διοικητικό Συμβούλιο πρέπει να αποφασίσει για 
την ένταξη στο τακτικό προσωπικό ή την απόλυση του. Αν 
δεν αποφανθεί, μετά την παρέλευση της παραπάνω προ¬ 
θεσμίας η πρόσληψη γίνεται αυτοδίκαια οριστική. 

Η σχέση εργασίας του προσωπικού αυτού είναι σχέση 
εργασίας ιδιωτικού δικαίου αορίστου χρόνου. 

Άρθρο 34 

Πρόσληψη Έκτακτου Προσωπικού 

Η πρόσληψη του έκτακτου προσωπικού γίνεται μετά 
από εισήγηση του Γενικού Διευθυντή από το Δ.Σ. λαμβα¬ 
νομένων υπόψη των διατάξεων της εκάστοτε ισχύουσας 
νομοθεσίας και στις ακόλουθες περιπτώσεις: 

Α. Περίπτωση κένωσης θέσεων και μέχρι την πλήρωσή 
τους, εφόσον έχει κινηθεί η νόμιμη διαδικασίαγιατηνπλή- 
ρωσή τους. 

Β. Περίπτωση κάλυψης εποχιακών αναγκών ή έκτακτων 
αναγκών για την εκτέλεση εγκεκριμένου έργου ή εργασιών. 

Η επιλογή ενεργείται ελεύθερα από το Δ.Σ. της Επιχεί¬ 
ρησης, κατόπιν εισήγησης από το Γενικό Διευθυντή. 

Οι αποδοχές του έκτακτου προσωπικού θα καθορίζο¬ 
νται με απόφαση του Δ.Σ. της Δ.Ε.Υ.Α.Κ. και σύμφωνα με 
τα προβλεπόμενα στο άρθρο 41 του παρόντος. 

Ο χρόνος διάρκειας της σύμβασης εργασίας του έκτα¬ 
κτου προσωπικού θα καθορίζεται με απόφαση του Δ.Σ. 
και σύμφωνα με τις ανάγκες που θα προσδιορίζονται από 
το αντικείμενο των έργων ή εργασιών για τις οποίες πραγ¬ 
ματοποιείται η πρόσληψη. Μετά τη λήξη του προκαθορι¬ 


σμένου χρόνου, οι συμβάσεις λύονται αυτοδίκαια χωρίς 
καταβολή αποζημίωσης. 

Η σχέση εργασίας του προσωπικού αυτού είναι σχέση 
εργασίας ιδιωτικού δικαίου ορισμένου χρόνου. 

Άρθρο 35 

Συμβάσεις μίσθωσης έργου 

Η Επιχείρηση μπορεί να συνάπτει συμβάσεις μίσθωσης 
έργου με φυσικά ή νομικά πρόσωπα ή υπηρεσίες, για την 
εκτέλεση εργασιών ή υπηρεσιών για την ομαλή λειτουρ¬ 
γία των υπηρεσιών της. 

Άρθρο 36 

Γ ενικά Προσόντα Πρόσληψης 

Κάθε πρόσωπο που προσλαμβάνεται σε οργανική θέση 
πρέπει: 

Να έχει Ελληνική ιθαγένεια ή να είναι πολίτης κράτους 
μέλους της Ευρωπαϊκής Ένωσης. 

Να κριθεί ικανό για την εργασία που πρόκειται να προ¬ 
σφέρει ύστερα από εξέταση της Υγειονομικής Υπηρεσίας 
του ΙΚΑ από Κρατικό Νοσοκομείο. 

Να έχει τα τυπικά και ουσιαστικά προσόντα της ειδικό¬ 
τητας για την οποία προσλαμβάνεται, όπως αυτά προκύ¬ 
πτουν από το άρθρο 9 του παρόντος οργανισμού. 

Να μην έχει παραπεμφθεί και δικαστεί ή να μην έχει κα¬ 
ταδικαστεί για κλοπή, ληστεία, απάτη, υπεξαίρεση, εκβία¬ 
ση, πλαστογραφία, απιστία, δωροδοκία, καταπίεση, πα¬ 
ράβαση καθήκοντος, ή άλλο παρεμφερές αδίκημα.,0202 

Για την απόδειξη της συνδρομής των παραπάνω προϋ¬ 
ποθέσεων το προσλαμβανόμενο πρόσωπο πρέπει να 
υποβάλει τα υπό της Δ.Ε.Υ.Α.Κ. και της κείμενης νομοθε¬ 
σίας απαιτούμενα δικαιολογητικά. 

Άρθρο 37 

Κωλύματα Διορισμού 

Η έλλειψη κάποιου από τα απαιτούμενα προσόντα πρό¬ 
σληψης αποτελεί κώλυμα για την πρόσληψη τακτικού 
προσωπικού. 

Κώλυμα πρόσληψης αποτελεί και η προηγούμενη από¬ 
λυση για πειθαρχικούς λόγους, από τη θέση υπαλλήλου 
του δημοσίου, ΟΤΑή Ν.Π.Δ.Δ. 

Η τυχόν παραγραφή αδικήματος από εκείνα που η πα¬ 
ραπομπή ή καταδίκη αποτελεί κώλυμα πρόσληψης δεν αί¬ 
ρει το κώλυμα. Αντίθετα, αίρεται το κώλυμα σε περίπτω¬ 
ση απονομής χάριτος. 

Άρθρο 38 

Πρόσληψη κατά παράβαση του Ο.Ε.Υ. 

Πρόσληψη τακτικού προσωπικού με παράβαση του 
Ο.Ε.Υ., ανακαλείται μέσα σε διάστηματο πολύ ενός έτους. 
Αν το πρόσωπο που προσλήφθηκε συντέλεσε στην αντι¬ 
κανονική πρόσληψη του, τότε η πρόσληψη ανακαλείται και 
μετά την παρέλευση του έτους. Η ανάκληση έχει την έν¬ 
νοια ότι η εργασιακή σύμβαση είναι άκυρη από την αρχή. 

ΚΕΦΑΛΑΙΟ Έ 

ΑΠΟΔΟΧΕΣ ΠΡΟΣΩΠΙΚΟΥ 

Άρθρο 39 

Μισθολογική Κατάταξη Προσωπικού 

Οι εργαζόμενοι της Δ.Ε.Υ.Α.Κ. αμείβονται σύμφωνα με 
την εκάστοτε ισχύουσα Κλαδική Συλλογική Σύμβαση Ερ- 




21682 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γασίας μεταξύ της Ένωσης Δημοτικών Επιχειρήσεων 
Ύδρευσης Αποχέτευσης και της Πανελλήνιας Ομοσπον¬ 
δίας Εργαζομένων στις Δ.Ε.Υ.Α. 

Επίσης ισχύουν όλες οι πρόσθετες παροχές (π.χ. παρο¬ 
χές σε είδος), που αναφέρονται στην ανωτέρω σύμβαση. 

Οι βασικοί μισθοί ανά μισθολογικό κλιμάκιο καθορίζο¬ 
νται επίσης βάση της ανωτέρω σύμβασης, όπως ισχύει 
κατ’ έτος. 

Τα μισθολογικό κλιμάκια (ΜΚ) είναι τριάντα 30 και δια¬ 
μορφώνονται ως εξής για το έτος 2004 : 

Μισθολογικό Κλιμάκιο Εισαγωγικός μισθός (ευρώ) 


30 

676,71 

29 

693,27 

28 

709,02 

27 

726,25 

26 

741,34 

25 

757,54 

24 

773,69 

23 

785,23 

22 

796,79 

21 

808,35 

20 

819,87 

19 

831,42 

18 

842,98 

17 

854,52 

16 

866,08 

15 

877,62 

14 

889,18 

13 

900,74 

12 

912,27 

11 

923,82 

10 

935,38 

09 

946,89 

08 

958,44 

07 

972,37 

06 

986,29 

05 

1000,22 

04 

1014,15 

03 

1028,07 

02 

1042,00 

01 

1055,92 


ενώ για τα επόμενα έτη θα ακολουθούν την ανωτέρω 
Συλλογική Σύμβαση Εργασίας 

Τα ποσά που αντιστοιχούν στα ανωτέρω μισθολογικό 
κλιμάκια μπορεί να προσαυξάνονται κατά περίπτωση, με 
ποσοστά από 1% έως 50% μετά από απόφαση του Δ.Σ. 
μέσα στα πλαίσια του εγκεκριμένου προϋπολογισμού. 

Κάθε εργαζόμενος κατατάσσεται σε Μ.Κ. ως κατωτέρω: 

1. Διευθυντής: Εισαγωγικό Μ.Κ. 15ο - καταληκτικό Μ.Κ. 
Ιο. 

2. Προϊστάμενοι Υπηρεσιών: Εισαγωγικό Μ.Κ. 16ο - κα¬ 
ταληκτικό Μ.Κ. Ιο. 

3. Επιστημονικό προσωπικό Διοικητικό & Τεχνικό Τριτο¬ 
βάθμιας εκπαίδευσης: 

Πανεπιστημιακής εκπαίδευσης δετούς φοίτησης (ΠΕ5): 
Εισαγωγικό Μ.Κ. 17ο - καταληκτικό Μ.Κ. Ιο. 

Πανεπιστημιακής εκπαίδευσης 4ετούς φοίτησης (ΠΕ4): 
Εισαγωγικό Μ.Κ. 18ο - καταληκτικό Μ.Κ. 2ο. 

Τεχνολογικής εκπαίδευσης (ΤΕ): Εισαγωγικό Μ.Κ. 20ο - 
καταληκτικό Μ.Κ. 3ο. 

4. Μέσης εκπαίδευσης: 

Διοικητικό και τεχνικό προσωπικό (Λύκειο - Μέσες Τε¬ 
χνικές Σχολές - Σχολές 


Εργοδηγών) (ΜΕ): Εισαγωγικό Μ.Κ. 25ο - καταληκτικό 
Μ.Κ. 8ο. 

5. Υποχρεωτικής εκπαίδευσης προσωπικό (Δημοτικό - 
Γυμνάσιο - Κατώτερες - Τεχνικές Σχολές Μαθητείας ΟΑΕΔ 
κ.λπ.) (ΥΕ): Εισαγωγικό Μ.Κ. 30ο - καταληκτικό Μ.Κ. 13ο. 

6. Τεχνικό προσωπικό ειδικοτήτων Ηλεκτρολόγου, Ηλε¬ 
κτροτεχνίτη, Υδραυλικού, Μηχανοτεχνίτη, Χειριστή Μη¬ 
χανημάτων, οδηγού παντός τροχοφόρου αυτοκινούμε¬ 
νου, τεχνίτη ύδρευσης και αποχέτευσης οικοδομικών έρ¬ 
γων, χωρίς πτυχίο ή δίπλωμα Μέσης Τεχνικής Σχολής 
(απόφοιτοι Μέσων Τεχνικών Σχολών Ειδικότητας υπάγο¬ 
νται στην παράγραφο 4): Εισαγωγικό Μ.Κ. 28ο - καταλη¬ 
κτικό Μ.Κ. 11ο. 

7. Οι νεοπροσλαμβανόμενοι κατατάσσονται στο εισα¬ 
γωγικό Μ.Κ. που αντιστοιχεί, ανάλογα με τα τυπικά προ¬ 
σόντα, την ειδικότητα και την προϋπηρεσία που έχουν μη 
υπερβαίνουσα τις τρεις τριετίες, ενώ παρέχεται η διακρι¬ 
τική ευχέρεια στο Διοικητικό Συμβούλιο της Επιχείρησης, 
να κατατάσσει το προσλαμβανόμενο ή μετατασσόμενο 
προσωπικό σε κατώτερο (ευμενέστερο) μισθολογικό κλι¬ 
μάκιο, ανάλογα με τα πρόσθετα προσόντα που διαθέτει 
κάθε φορά. 

8. Για τη μισθολογική εξέλιξη κάθε εργαζομένου από 
Μ.Κ. σε Μ.Κ. απαιτείται υπηρεσία ή προϋπηρεσία δύο (2) 
ετών σε κάθε Μ.Κ. 

9. Ως χρόνος υπηρεσίας ή προϋπηρεσίας κάθε εργαζο¬ 
μένου λαμβάνεται υπόψη οποιαδήποτε υπηρεσία αυτού 
σε ΔΕΥΑ βάσει σχετικής βεβαίωσης. Σε οποιοδήποτε άλ¬ 
λο εργοδότη ή αυτοτελή άσκηση επαγγέλματος, η προϋ¬ 
πηρεσία λαμβάνεται υπόψη μόνο εφόσον είναι της ίδιας 
ειδικότητας και αποδεικνύεται με σχετική βεβαίωση του 
εργοδότη, νόμιμα θεωρημένη ή του ασφαλιστικού φορέα 
που ανήκει ή της αρμόδιας Δ.Ο.Υ. για την αυτοτελή άσκη¬ 
ση επαγγέλματος. 

10. Γιατην μισθολογική ένταξη της Πανεπιστημιακής και 
Τεχνολογικής εκπαίδευσης εργαζομένων η προϋπηρεσία 
προσμετράται από το χρόνο κτήσης του πτυχίου τους. 

11. Σε περίπτωση μετάταξης εργαζομένου ο χρόνος 
προϋπηρεσίας στην προηγούμενη 

θέση προσμετράται στη νέα θέση άσχετα με την ειδικό¬ 
τητα. 

Οι αποδοχές του Γενικού Διευθυντή και των Προϊστα¬ 
μένων καθορίζονται και αναπροσαρμόζονται ετησίως με 
αιτιολογημένη απόφαση του Διοικητικού Συμβουλίου. Οι 
εν λόγω αποδοχές δεν πρέπει να υπολείπονται σε καμιά 
περίπτωση των αποδοχών που προκύπτουν από οποιαδή¬ 
ποτε άλλη Σ.Σ.Ε. ή επιχειρησιακή σύμβαση ή συλλογική 
σύμβαση ειδικότητας. 

Στον Γενικό Διευθυντή και στον Προϊστάμενο Τεχνικού 
τμήματος καταβάλλεται επίδομα για τη σύνταξη Τεχνικού 
Προγράμματος ίσο με το 100% των ακαθάριστων αποδο¬ 
χών ενός μηνός. Στο Διευθυντή Διοικητικής και Οικονομι¬ 
κής Υπηρεσίας καταβάλλεται επίδομα ισολογισμού ίσο με 
το 100% των ακαθάριστων αποδοχών ενός μηνός. Τα 
ανωτέρω επιδόματα καταβάλλονται εντός μηνός από την 
έγκρισή τους. 

Άρθρο 40 

Χρόνος που δε λαμβάνεται υπόψη 
για τη χορήγηση μισθολογικών κλιμακίων 

1. Άδεια χωρίς αποδοχές πέρα από τις 30 ημέρες το 
χρόνο. 

2. Αυθαίρετη απουσία από την Υπηρεσία. 

3. Απουσία από την υπηρεσία λόγω αργίας ή πειθαρχι¬ 
κής ποινής ή προσωρινής απόλυσης. 

Άρθρο 41 

Επιδόματα προσωπικού 

Στους εργαζομένους της Επιχείρησης καταβάλλονται 
τα επιδόματα εορτών Χριστουγέννων και Πάσχα και επί¬ 
δομα αδείας που υπολογίζονται σύμφωνα με τις διατά¬ 
ξεις της εργατικής νομοθεσίας. 

Χορηγούνται επίσης τα παρακάτω επιδόματα, που υπο¬ 
λογίζονται ανάλογα επί των βασικών μισθών που αντι¬ 
στοιχούν στο μισθολογικό κλιμάκιο στο οποίο εντάσσο¬ 
νται. 

1. Επίδομα γάμου: Σε όλους τους εργαζόμενους, άν- 
δρες, γυναίκες χορηγείται επίδομα γάμου σε ποσοστό 
10%, ανεξάρτητα αν ο (η) άλλος (η) σύζυγος εργάζεται 
οπουδήποτε και λαμβάνει επίδομα γάμου ή έχει εισόδη¬ 
μα. Το επίδομα γάμου δικαιούνται και οι διαζευγμένοι-ες, 
οι χήροι-ες και οι άγαμες μητέρες. 

2. Επίδομα τέκνων: Χορηγείται επίδομα τέκνων σε πο¬ 
σοστό 5% για κάθε ένα από τα δύο πρώτα τέκνα και 7% για 
κάθε ένα από το τρίτο παιδί και πάνω. Το επίδομα τέκνων 
καταβάλλεται άσχετα αν ο άλλος σύζυγος εργάζεται σε 
άλλο εργοδότη και του χορηγείται από αυτόν. Το παρα¬ 
πάνω επίδομα καταβάλλεται μέχρι και τη συμπλήρωση 
του 18ου έτους ή του 24ου έτους ηλικίας, εφόσον τα τέ¬ 
κνα σπουδάζουν σε σχολές τριτοβάθμιας εκπαίδευσης ή 
σε οποιαδήποτε άλλη σχολή μεταλυκειακής εκπαίδευσης 
αναγνωρισμένη από το κράτος. Το εν λόγω επίδομα χο¬ 
ρηγείται και σε όσους έχουν τέκνα που υπηρετούν τη 
στρατιωτική τους θητεία και για όσο χρόνο διαρκεί αυτή, 
και σε όσους έχουν τέκνα με αναπηρία 67% ανεξάρτητα 
απάτην ηλικία του παιδιού. 

3. Επίδομα παραμεθορίων περιοχών: Χορηγείται στους 
εργαζόμενους σε παραμεθόριες περιοχές, σύμφωνα με 
τις διατάξεις του Νόμου 287/1976. 

4. Επίδομα ξένης γλώσσας: Χορηγείται σε ποσοστό 5%, 
σε κατόχους πτυχίου αναγνωρισμένου από το κράτος 
όταν η χρήση της ξένης γλώσσας είναι απαραίτητη στην 
εκτέλεση των καθηκόντων του και αποτελεί προσόν διο¬ 
ρισμού. 

5. Τεχνικό επίδομα: Χορηγείται τεχνικό επίδομα στους 
εργοδηγούς, οι οποίοι είτε ορίσθηκαν από την επιχείρηση 
είτε αποτελείτο πτυχίο τους προσόν διορισμού, σε ποσο¬ 
στό 13% και στους αρχιτεχνίτες σε ποσοστό 10%. 

6. Επιστημονικό Επίδομα: Χορηγείται επιστημονικό επί¬ 
δομα στους πτυχιούχους ΠΕ ποσοστού 20% και στους 
πτυχιούχους ΤΕ ποσοστού 16%. 

7. Οικονομικό - Διοικητικό επίδομα: Χορηγείται Οικονο¬ 
μικό - Διοικητικό επίδομα στους έχοντες έκτου νόμου το 
δικαίωμα υπογραφής ισολογισμού, αποφοίτους δευτε¬ 
ροβάθμιας εκπαίδευσης ποσοστού 16%. 

8. Επίδομα ευδόκιμης υπηρεσίας: Χορηγείται στο προ¬ 
σωπικό που εργάζεται στον ίδιο εργοδότη ποσοστό 5% 
επί του βασικού μισθού μετά τη συμπλήρωση δετούς ευ¬ 
δόκιμης υπηρεσίας. 

9. Επίδομα μεταπτυχιακών σπουδών: Χορηγείται επίδο¬ 
μα μεταπτυχιακών σπουδών σε ποσοστό 5% σε όσους κα¬ 
τέχουν σχετικό πτυχίο και θεωρείται σαν προσόν διορι¬ 
σμού. 


10. Επίδομα ανθυγιεινής εργασίας: Χορηγείται επίδομα 
ανθυγιεινής εργασίας σε ποσοστό 15% επί του βασικού 
μισθού σε όλο το προσωπικό κάθε ειδικότητας περιλαμ- 
βανομένων των εργατών της τεχνικής υπηρεσίας που 
απασχολείται σε συνθήκες ανθυγιεινές ή επικίνδυνες για 
την υγεία τους. Οι συνθήκες αυτές εντοπίζονται στις 
εγκαταστάσεις Βιολογικού Καθαρισμού, τα αντλιοστά¬ 
σια, δίκτυα, κάθε είδους τεχνικές εγκαταστάσεις και γενι¬ 
κά στις εγκαταστάσεις ύδρευσης και αποχέτευσης. Το 
επίδομα χορηγείται και στο λοιπό τεχνικό προσωπικό ει¬ 
δικοτήτων, στις καθαρίστριες-ές και στους καταμετρη- 
τές. 

11. Επίδομα ειδικών συνθηκών: Χορηγείται επίδομα ει¬ 
δικών συνθηκών σε ποσοστό 5% στο εργατοτεχνικό προ¬ 
σωπικό, στους οδηγούς, στους χειριστές ειδικών μηχα¬ 
νημάτων, στους φύλακες εγκαταστάσεων και στους τε¬ 
χνικούς εργαζόμενους στον βιολογικό καθαρισμό και 
αντλιοστάσια. 

12. Επίδομα ηλεκτρονικού υπολογιστή: Χορηγείται επί¬ 
δομα ηλεκτρονικού υπολογιστή σε ποσοστό 10%, σε 
όσους κάνουν χρήση τερματικών Η/Υ. 

13. Επίδομα χρόνου υπηρεσίας: Χορηγείται επίδομα 
χρόνου υπηρεσίας σε ποσοστό 4%, με τη συμπλήρωση 
ενός έτους υπηρεσίας, το οποίο προσαυξάνεται με ποσο¬ 
στό 4%, ανά διετία μέχρι πέντε διετίες, στη συνέχεια προ¬ 
σαυξάνεται με ποσοστό 4% ανά τριετία και μέχρι πέντε 
τριετίες και τέλος προσαυξάνεται με ποσοστό 4% ανά διε¬ 
τία και μέχρι τέσσερις διετίες. 

14. Επίδομα διαχειριστικών λαθών: Χορηγείται επίδομα 
διαχειριστικών λαθών στους ταμίες σε ποσοστό 10% επί 
του βασικού μισθού. 

15. Επίδομα προϋπολογισμού και ισολογισμού: Χορη¬ 
γείται επίδομα προϋπολογισμού και ισολογισμού ίσο με 
τις αποδοχές ενός μηνιαίου συνολικού μισθού, στο προ¬ 
σωπικό που ασχολείται με τη σύνταξη αυτών. Οι απασχο¬ 
λούμενοι με τη σύνταξη μόνο του προϋπολογισμού ή μό¬ 
νο του ισολογισμού δικαιούνται το 1/2 του μισθού. Το επί¬ 
δομα προϋπολογισμού (1/2 του μισθού) καταβάλλεται με 
τη μισθοδοσία του Ιανουάριου και το επίδομα του ισολο¬ 
γισμού (1/2 του μισθού) με τη μισθοδοσία του Απριλίου 
κάθε έτους. 

16. Επίδομα θέσης: σε ποσοστό μέχρι 30% επί του βα¬ 
σικού μισθού στο Γενικό Διευθυντή, σε ποσοστό 25% 
στους Διευθυντές και προϊσταμένους υπηρεσιών και σε 
ποσοστό 20% των υπευθύνων των αμέσως υποκειμένων 
οργανικών μονάδων. 

Άρθρο 42 
Ειδικές Παροχές 

Το τακτικό προσωπικό της Δ.Ε.Υ.Α.Κ. δικαιούται ποσό¬ 
τητα νερού για οικιακή χρήση για κάθε εξάμηνο, με τη 
συμβολική τιμή του 20% επί του πρώτου κλιμακίου του τι¬ 
μολογίου οικιακής χρήσης, εκφρασμένο σε ακέραιες μο¬ 
νάδες προς τα πάνω. 

Στο τακτικό προσωπικό που εργάζεται κάτω από εξαι¬ 
ρετικά δυσμενείς συνθήκες χορηγείται κατά περίπτωση ο 
κατάλληλος εξοπλισμός που είναι απαραίτητος για την 
εργασία του. 

Σε ειδικές κατηγορίες προσωπικού, που θα ορίζονται με 
απόφαση του Δ.Σ. χορηγείται για κάθε εργάσιμη ημέρα 
ποσότητα γάλακτος ενός λίτρου. 

Άρθρο 43 

Κλάδοι των θέσεων του Προσωπικού 

Οι θέσεις του τακτικού προσωπικού της Δ.Ε.Υ.Α.Κ. κα¬ 
τατάσσονται στους ακόλουθους κλάδους: 

Υποχρεωτική Εκπαίδευση (ΥΕ): Ως τυπικό προσόν διο¬ 
ρισμού ορίζεται απολυτήριο Δημοτικού Σχολείου ή Τριτά- 
ξιου Γυμνασίου ή τίτλος Κατώτερης Τεχνικής Σχολής ή 
εμπειρία. 

Δευτεροβάθμια Εκπαίδευση (ΔΕ): Ως τυπικό προσόν διο¬ 
ρισμού ορίζεται απολυτήριο Εξαταξίου Γυμνασίου ή Λυκεί¬ 
ου (Γενικού, Πολυκλαδικού, Τεχνικού) ή τίτλο Τεχνικής 
Επαγγελματικής Δευτεροβάθμιας εκπαίδευσης ή Σχολής 
μαθητείας ΟΑΕΔ του Ν. 1346/1983 ή πτυχίο των μέσων Τε¬ 
χνικών Σχολών που καταργήθηκαν με το Ν. 576/1977, ή άλ¬ 
λους τίτλους ισότιμων σχολώντης ημεδαπής ή αλλοδαπής. 

Τεχνολογική Εκπαίδευση (ΤΕ): Ως τυπικό προσόν διορι¬ 
σμού ορίζεται το πτυχίο ή δίπλωμα του ΤΕΙ ή του ΚΑ.Τ.Ε.Ε. 
ή ισότιμων σχολώντης ημεδαπής ή αλλοδαπής. 

Πανεπιστημιακή Εκπαίδευση (ΠΕ): Ως τυπικό προσόν 
διορισμού ορίζεται το πτυχίο ή δίπλωμα τμήματος ή σχο¬ 
λής ΑΕΙ ή ισότιμο της αλλοδαπής. 

ΚΕΦΑΛΑΙΟ ΣΤ 

ΑΔΕΙΕΣ ΑΠΟΥΣΙΑΣ ΠΡΟΣΩΠΙΚΟΥ 

Άρθρο 44 
Είδη αδειών 

Οι άδειες απουσίας διακρίνονται σε: 

- Κανονικές 

- Για λόγους υγείας - εγκυμοσύνης 

- Χωρίς αποδοχές 

- Ειδικές 

- Γονικές 

- Ολιγόωρης απουσίας 

Άρθρο 45 
Κανονικές Άδειες 

Οι κανονικές άδειες χορηγούνται στους εργαζόμενους 
όπως καθορίζεται κάθε φορά από τη σχετική νομοθεσία 
και τις αποφάσεις του Υπουργείου Εργασίας, με τρόπο 
που να επιτρέπει την κανονική και εύρυθμη λειτουργία 
της επιχείρησης. 

Άρθρο 46 

Άδειες για λόγους υγείας - εγκυμοσύνης 

Σε κάθε εργαζόμενο χορηγείται άδεια απουσίας για λό¬ 
γους υγείας εφόσον προκύπτει από γραπτή γνωμάτευση 
του αρμόδιου ιατρού ή επιτροπής του ΙΚΑ, σύμφωνα μετά 
οριζόμενα από την εργατική νομοθεσία. 

Στις έγκυες εργαζόμενες στη Δ.Ε.Υ.Α.Κ. χορηγείται 
άδεια σύμφωνα με τα οριζόμενα από την εργατική νομο¬ 
θεσία, ύστερα από την προσκόμιση του πιστοποιητικού 
εγκυμοσύνης από τον αρμόδιο ιατρό του ΙΚΑ. 

Στις μητέρες εργαζόμενες χορηγείται μειωμένο ωράριο 
εργασίας σύμφωνα με τα οριζόμενα από την εκάστοτε 
ισχύουσα εργατική νομοθεσία. 

Άρθρο 47 

Άδειες χωρίς αποδοχές 

Κάθε εργαζόμενος έχει το δικαίωμα, μετά την εξάντλη¬ 


ση της ετήσιας κανονικής του άδειας να λάβει άδεια 
απουσίας χωρίς αποδοχές για πραγματικά σοβαρούς λό¬ 
γους, σύμφωνα με τα οριζόμενα στην κάθε φορά ισχύου- 
σα νομοθεσία. 

Άρθρο 48 
Ειδικές άδειες 

Στα συνδικαλιστικά όργανα του Νόμιμου Σωματείου της 
Δ.Ε.Υ.Α.Κ. χορηγείται συνδικαλιστική άδεια, όπως αυτή 
ορίζεται από την εκάστοτε ισχύουσα εργατική νομοθεσία. 

Στους εργαζόμενους χορηγείται κάθε ειδική άδεια, 
όπως αυτή προβλέπεται από την εκάστοτε ισχύουσα ερ¬ 
γατική νομοθεσία. 

Άρθρο 49 
Γ ονική Άδεια 

Σε κάθε εργαζόμενο χορηγείται γονική άδεια όπως αυ¬ 
τή ορίζεται από την εκάστοτε ισχύουσα εργατική νομο¬ 
θεσία. 

Άρθρο 50 

Άδειες ολιγόωρης απουσίας 

Στη διάρκεια της εργασίας ο Διευθυντής ή οι Προϊστά¬ 
μενοι, δύνανται να χορηγούν ολιγόωρη άδεια απουσίας 
στον εργαζόμενο για σοβαρούς κατά την κρίση του λό¬ 
γους. 

ΚΕΦΑΛΑΙΟ Ε' 

ΠΕΙΘΑΡΧΙΚΟ ΔΙΚΑΙΟ 

Άρθρο 51 

Πειθαρχικές Παραβάσεις 

Κάθε παράβαση υπηρεσιακού καθήκοντος, που οφείλε¬ 
ται σε πρόθεση ή βαριά αμέλεια του εργαζόμενου, απο¬ 
τελεί πειθαρχικό παράπτωμα. 

Το υπηρεσιακό καθήκον προσδιορίζεται με βάση τις 
υποχρεώσεις που απορρέουν για το προσωπικό από τη 
σύμβαση εργασίας (Ο.Ε.Υ.), τις οδηγίες και διαταγές των 
ιεραρχικά προϊσταμένων καθώς και από τη φύση της υπη¬ 
ρεσίας κάθε ειδικότητας και θέσης, όπως το περιεχόμενο 
της καθορίζεται από τους κανόνες επιστήμης και τέχνης 
από τους κανόνες της κοινής πείρας, από τις συνήθειες 
που έχουν παγιωθεί στη Δ.Ε.Υ.Α.Κ. και τους κανόνες της 
καλής πίστης και του κοινωνικού σκοπού που εξυπηρετεί 
η Δ.Ε.Υ.Α.Κ. 

Άρθρο 52 

Πειθαρχικά παραπτώματα 

Πειθαρχικό παράπτωμα συνιστά κάθε υπαίτια πράξη ή 
παράλειψη του εργαζομένου που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της Δ.Ε.Υ.Α.Κ. 

Το υπηρεσιακό καθήκον προσδιορίζεται από τον Ο.Ε.Υ. 
τις οδηγίες και τις διατάξεις των ιεραρχικά προϊσταμέ¬ 
νων, καθώς και από τη φύση της υπηρεσίας κάθε ειδικό¬ 
τητας και θέσης όπως το περιεχόμενο καθορίζεται από 
τους κανόνες της επιστήμης και της τέχνης, από τους κα¬ 
νόνες της κοινωνικής πείρας και τους κανόνες της καλής 
πίστης και του κοινωνικού σκοπού που εξυπηρετεί η 
Δ.Ε.Υ.Α.Κ. 

Ενδεικτικά πειθαρχικά παραπτώματα είναι: 

Η αναξιοπρεπής και ανάρμοοτη συμπεριφορά και δια¬ 
γωγή μέσα στην υπηρεσία τόσο απέναντι σε υφισταμέ¬ 
νους, προϊστάμενους όσο και σε τρίτους. 

Η αδιαφορία, η αμέλεια, η ατελής εκτέλεση, η αδικαιο¬ 
λόγητη αποχή ή η άρνηση εκτέλεση της εργασίας που 
έχει ανατεθεί στον εργαζόμενο. 

Η αδικαιολόγητα καθυστερημένη προσέλευση ή πρόω¬ 
ρη αποχώρηση από την εργασία, καθώς και η αδικαιολό¬ 
γητη διακοπή της. 

Η παράλειψη άσκησης του επιβεβλημένου υπηρεσια¬ 
κού ελέγχου. 

Η με οποιοδήποτε τρόπο δυσφήμιση της επιχείρησης 
και του προσωπικού της. 

Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μηχανήματα κ.λ.π.) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊσταμένους της φθοράς ή 
της απώλειάς των. 

Η κατάθεση ανακριβών στοιχείων για την προσωπική ή 
οικογενειακή κατάσταση, με σκοπό την λήψη οποιωνδή- 
ποτε επιδομάτων ή παροχών. 

Η επέμβαση στους εγκατεστημένους μετρητές χωρίς 
εντολή του αρμόδιου τμήματος. 

Η χρησιμοποίηση τρίτων προσώπων για απόκτηση εύ¬ 
νοιας υπηρεσιακής. 

Η αποσιώπηση πειθαρχικών παραπτωμάτων ή πλημμε¬ 
λούς εκτέλεσης καθηκόντων των υφισταμένων από τους 
προϊστάμενους. 

Η υπεξαίρεση των περιουσιακών στοιχείων της 
Δ.Ε.Υ.Α.Κ. 

Η χρησιμοποίηση υπηρεσιακών πληροφοριών που κα¬ 
τέχει ο εργαζόμενος για δική του ωφέλεια, ή ωφέλεια 
προσώπων που συνδέονται με αυτόν. 

Η άμεση ή η έμμεση συμμετοχή σε δημοπρασία ανάθε¬ 
σης έργου ή προμηθειών της επιχείρησης. 

Η μη τήρηση του ωραρίου εργασίας που έχει ορισθεί. 

Η άρνηση εκτέλεσης εντολής για μετακίνηση από γρα¬ 
φείο σε γραφείο παρεμφερές και εφόσον δεν δημιουρ- 
γείται βλαπτική μεταβολή των συνθηκών εργασίας για τον 
εργαζόμενο. 

Η χρησιμοποίηση περιουσιακών στοιχείων της επιχεί¬ 
ρησης που είναι εμπιστευμένα στον εργαζόμενο για διεκ¬ 
περαίωση ξένων με την επιχείρηση έργων, ή η ιδιοποίηση 
περιουσιακών στοιχείων της Δ.Ε.Υ.Α.Κ. 

Η τέλεση σε βάρος της Δ.Ε.Υ.Α.Κ. ενός από τα ποινικά 
αδικήματα που αποτελούν κώλυμα πρόσληψης, σύμφω¬ 
να με το άρθρο 36 του παρόντος Οργανισμού. 

Κάθε παράβαση του παρόντος Οργανισμού, όπως και 
κάθε άλλου κανονισμού της Επιχείρησης ή των αποφάσε¬ 
ων και εντολών της Διοίκησης, του Γενικού Διευθυντή και 
των Προϊσταμένων των τμημάτων. 

Άρθρο 53 

Πειθαρχικές Ποινές 

Κάθε πειθαρχικό παράπτωμα έχει σαν άμεση συνέπεια 
την επιβολή πειθαρχικής ποινής. 

Για το ίδιο πειθαρχικό παράπτωμα επιτρέπεται να επι¬ 
βληθεί μόνο μια φορά πειθαρχική ποινή. 

Πειθαρχική ποινή δεν επιβάλλεται για πειθαρχικό παρά¬ 
πτωμα που δεν προβλέπεται από τον παρόντα Οργανι¬ 
σμό. 


Η δίωξη και η τιμωρία κάθε πειθαρχικού παραπτώματος 
αποτελεί υπηρεσιακό καθήκον. 

Οι πειθαρχικές ποινές είναι: 

Η προφορική ή γραπτή παρατήρηση. Επιβάλλεται για 
παραπτώματα των μισθωτών μικρής σημασίας. Είναι η 
ελαφρότερη από τις πειθαρχικές ποινές (καθαρά ηθική). 

Η έγγραφη επίπληξη. Είναι αμέσως σοβαρότερη ποινή. 
Επιβάλλεται για βαρύτερα πειθαρχικά παραπτώματα των 
μισθωτών και σε περίπτωση υποτροπής των παραπτωμά¬ 
των που τιμωρούνται με παρατήρηση. 

Το πρόστιμο μέχρι και τις αποδοχές δύο μηνών. Επι¬ 
βάλλεται σε βαρύτερα πειθαρχικά παραπτώματα. Το πρό¬ 
στιμο υπολογίζεται επί των τακτικών αποδοχών και παρα- 
κρατείται μετά τον πρώτο από την απόφαση μήνα. 

Η προσωρινή απόλυση (αργία) μέχρι τρεις μήνες σε κά¬ 
θε ημερολογιακό έτος. Επιβάλλεται σε σοβαρά πειθαρχι¬ 
κά παραπτώματα, που διαπράττονται καθ’ υποτροπή. 

Η οριστική απόλυση. Επιβάλλεται όταν ο εργαζόμενος: 

διαπράξει σε βάρος της Δ.Ε.Υ.Α.Κ. ένα από τα ποινικά 
αδικήματα που αποτελούν κώλυμα πρόσληψης και τιμω¬ 
ρηθεί πέντε φορές μέσα σε ένα έτος με ποινή προστίμου 
ή προσωρινής παύσης. Οι τιμωρημένοι με προσωρινή ή 
οριστική απόλυση τίθενται εκτός υπηρεσίας αμέσως μό¬ 
λις τους κοινοποιηθεί η τελεσίδικη απόφαση. 

Οι πειθαρχικές παραβάσεις των Προϊσταμένων των 
τμημάτων τιμωρούνται με απόφαση του Διοικητικού συμ¬ 
βουλίου ύστερα από εισήγηση του Γενικού Διευθυντή. 

Οι πειθαρχικές παραβάσεις του Διευθυντού τιμωρού¬ 
νται με απόφαση του Διοικητικού Συμβουλίου της Επιχεί¬ 
ρησης ύστερα από εισήγηση του Προέδρου της 
Δ.Ε.Υ.Α.Κ. 

Το Διοικητικό συμβούλιο μπορεί να εξετάζει πειθαρχικά 
παραπτώματα σε πρώτο βαθμό και σε δεύτερο κατόπιν 
εφέσεως του τιμωρηθέντος. 

Γιατην εκτίμηση της ποινής λαμβάνεται υπόψη η προη¬ 
γούμενη συμπεριφορά του εργαζόμενου, το ύψος της 
υλικής ή ηθικής βλάβης που έχει υποστεί η επιχείρηση, τυ¬ 
χόν υποτροπή ή συρροή παραπτωμάτων. 

Σε περίπτωση συρροής παραπτωμάτων επιβάλλεται η 
ποινή που αντιστοιχεί στο βαρύτερο παράπτωμα. 

Άρθρο 54 

Μονομελείς Πειθαρχικές διαδικασίες 

Πειθαρχικοί προϊστάμενοι είναι: 

- Ο Πρόεδρος του Δ.Σ. και ο Γενικός Διευθυντής για όλο 
το προσωπικό. 

- Οι διευθυντές για το προσωπικό που υπάγεται στη δι¬ 
εύθυνσή τους. 

- Οι προϊστάμενοι υπηρεσιών για το προσωπικό ευθύ¬ 
νης τους. 

Όλοι οι πειθαρχικοί προϊστάμενοι δικαιούνται να επι¬ 
βάλλουν τις πειθαρχικές ποινές της προφορικής ή έγγρα¬ 
φης επίπληξης. 

Την ποινή του προστίμου μπορούν να επιβάλουν: 

Α. Ο πρόεδρος του Δ.Σ. μέχρι των αποδοχών των 10 
ημερών. 

Β. Ο Γενικός Διευθυντής μέχρι των αποδοχών των 5 ημε¬ 
ρών 

Γ. Οι Διευθυντές μέχρι των αποδοχών των 2 ημερών 

Αν για το πειθαρχικό αυτό αδίκημα επιληφθούν περισ¬ 
σότεροι πειθαρχικοί προϊστάμενοι, το αδίκημα εκδικάζε- 
ται από τον πειθαρχικά ανώτερο. 

Άρθρο 55 

Πολυμελείς Πειθαρχικές διαδικασίες 

Το Πολυμελές πειθαρχικό όργανο (πειθαρχικό συμβού¬ 
λιο) έχει την παρακάτω σύνθεση: 

- Ο πρόεδρος του Διοικητικού Συμβουλίου 

- Ένα μέλος του Δ.Σ. που ορίζεται με απόφασή του. 

- Εκπρόσωπος των εργαζομένωντον οποίο ορίζει το σω¬ 
ματείο. 

- Ο Γενικός Διευθυντής 

- Ο Διευθυντής στην αρμοδιότητα του οποίου υπάγεται 
ο υπάλληλος 

Το πολυμελές πειθαρχικό όργανο ενισχύεται περιστα- 
σιακά και συμβουλευτικά από το Νομικό Σύμβουλο αν από 
τη φύση του αδικήματος που εκδικάζεται, κριθεί απαραί¬ 
τητη η συνδρομή του. 

Κατά τη λήψη απόφασης στο πειθαρχικό συμβούλιο και 
σε περίπτωση ισοψηφίας, κατισχύει η ψήφος του προέ¬ 
δρου ή του νόμιμου αναπληρωτή του. 

Το πολυμελές πειθαρχικό όργανο εκδικάζει πειθαρχικά 
αδικήματα που επισύρουν ποινές πέραν των αρμοδιοτή¬ 
των των πειθαρχικά προϊσταμένων ή μετά από δήλωση 
αναρμοδιότητας όλων των πειθαρχικά προϊσταμένων ή 
μετά από έφεση πειθαρχικών προϊσταμένων κατά αποφά- 
σεως μονομελούς πειθαρχικής διαδικασίας ή μετά από 
έφεση υπαλλήλου κατά αποφάσεως μονομελούς πειθαρ¬ 
χικής διαδικασίας. 

Άρθρο 56 

Απολογία 

Με εξαίρεση την προφορική ή γραπτή παραίτηση, καμία 
πειθαρχική ποινή δεν επιβάλλεταιχωρίςπροηγούμενη εγ¬ 
γραφή, επί αποδείξει κλήση σε απολογία του εργαζομέ¬ 
νου. 

Η απολογία υποβάλλεται μέσα σε πέντε (5) ημέρες από 
της επιδόσεως της έγκλησης. Εάν παρέλθει προθεσμία 
χωρίς να συνταχθεί απολογία, συντάσσεται η πειθαρχική 
απόφαση η οποία κοινοποιείται με απόδειξη του καταδι- 
κασθέντα. 

Η κλήση σε απολογία ορίζει το πειθαρχικό αδίκημα για 
το οποίο κατηγορείται ο εργαζόμενος. 

Ο εργαζόμενος μέσα σε πέντε (5) ημέρες από της κοι- 
νοποιήσεως σε αυτόν της πειθαρχικής απόφασης δικαι¬ 
ούται να ασκήσει έφεση ενώπιον του Διοικητικού Συμ¬ 
βουλίου προσκομίζοντας νέα στοιχεία. 

Οι πειθαρχικές αποφάσεις πρέπει να είναι επαρκώς δι¬ 
καιολογημένες να περιέχουν τα πραγματικά περιστατικά 
του πειθαρχικού παραπτώματος και τον χρόνο που έγινε 
αυτό. 

Το Διοικητικό Συμβούλιο μπορεί με απόφαση του να 
ορίσει σε ένα από τα μέλη του να αναθέτει τη διενέργεια 
ένορκης διοικητικής εξέτασης. Ο αναλαμβάνω το εν λόγω 
έργο πρέπει εντός μηνάς να υποβάλλει στο Διοικητικό 
Συμβούλιο το πόρισμα τη εξέτασης. 

Άρθρο 57 

Πειθαρχικό Μητρώο - Διαγραφή ποινών 

Το Γ ραφείο Προσωπικού τηρεί βιβλίο ποινών στο οποίο 
οφείλει να αναγράφει: 

Το ονοματεπώνυμο του μισθωτού στον οποίο επιβλήθη¬ 
κε η ποινή. 

Η αιτία εμβολής αυτής. 


Η ημερομηνία παρακράτησης του προστίμου και ο 
αριθμός της σχετικής απόφασης. 

Το είδος της ποινής. 

Αντίγραφο της απόφασης ποινής μπαίνει στον ατομικό 
φάκελο του κριθέντος. 

Οι πειθαρχικές αποφάσεις παραγράφονται και αποσύ- 
ρονται από τον ατομικό φάκελο μετά την παρέλευση: 

Α. Ενός έτους για την επιβολή προφορικής ή γραπτής 
επίπληξης 

Β. Δύο ετών για ποινές προστίμου μέχρι των αποδοχών 
10 ημερών. 

Γ. Τριών ετών για ποινές προστίμου 11 ημερών έως και 
ενός μηνός. 

Δ. Πέντε ετών για ποινές προστίμου πέραν του μηνός 
έως 2 μηνών. 

Ε. Δώδεκα ετών για ποινές προσωρινής απόλυσης. 

Άρθρο 58 

Παραγραφή πειθαρχικών παραπτωμάτων 

Η παραγραφή προγενέστερου πειθαρχικού παραπτώ¬ 
ματος αναβάλλεται για όσο χρόνο διαρκεί η πειθαρχική 
διαδικασία που κινήθηκε για μεταγενέστερο παράπτωμα. 

Πειθαρχικό παράπτωμα που έχει παραγραφεί και δια¬ 
τυπώνεται στη διερεύνηση άλλου παραπτώματος, λαμ- 
βάνεται υπόψη στο μέγεθος της ποινής που τυχόν θα επι¬ 
βληθεί. 

Όταν ασκηθεί πειθαρχική δίωξη και κλήση σε απολογία 
το παράπτωμα παραγράφεται αν μέσα σε ένα έτος από 
την κλήση σε απολογία δεν εκδοθεί απόφαση αρμοδίου 
πειθαρχικού οργάνου. 

Τ ο Διοικητικό Συμβούλιο μπορεί να συγκροτεί εξεταστι¬ 
κή επιτροπή για κάθε περίπτωση σοβαρού πειθαρχικού 
παραπτώματος που θα ερευνά όλες τις εκδοχές και τις 
πτυχές κατά την κρίση της. Η εξεταστική επιτροπή συ¬ 
γκροτείται από μέλη του Δ.Σ. και από υπηρεσιακούς πα¬ 
ράγοντες. Η εξεταστική επιτροπή προβαίνει σε κάθε 
ενέργεια που κρίνει απαραίτητη για τη διερεύνηση του 
πειθαρχικού παραπτώματος. Μετά το πέρας των ενεργει- 
ώντης, υποβάλλει πόρισμα στο Διοικητικό Συμβούλιο που 
αξιολογεί και κρίνει ελευθέρα μαζί με τα υπόλοιπα στοι¬ 
χεία για την έκδοση της απόφασής του, χωρίς να δεσμεύ¬ 
εται από αυτό. 

Η κίνηση της πειθαρχικής δίωξης και η εμβολή πειθαρ¬ 
χικής ποινής καθώς και της ποινής της οριστικής απόλυ¬ 
σης είναι ανεξάρτητη από την κίνηση της ποινικής δίωξης 
ακόμα και σε περιπτώσεις που ο νόμος προαπαιτεί την 
υποβολή μήνυσης ή έγκλησης. 

Η έκδοση αμετάκλητης αθωωτικής απόφασης ποινικού 
δικαστηρίου δίνει το δικαίωμα στον εργαζόμενο που τι¬ 
μωρήθηκε με ποινή οριστικής απόλυσης να ζητήσει με αί¬ 
τηση του την επανάληψη της πειθαρχικής διαδικασίας 
από το Διοικητικό Συμβούλιο. 

ΚΕΦΑΛΑΙΟ Ζ 

ΑΠΟΛΥΣΗ ΠΡΟΣΩΠΙΚΟΥ - ΛΥΣΗ ΤΗΣ ΕΡΓΑΣΙΑΚΗΣ 

ΣΧΕΣΗΣ 

Άρθρο 59 

Αυτοδίκαιη λύση της εργασιακής σύμβασης 

Η σύμβαση εργασίας λύεται αυτοδίκαια και χωρίς προ¬ 
ειδοποίηση ή καταγγελία την ημέρα που ο εργαζόμενος 
θα συμπληρώσει όλες τις προϋποθέσεις για συνταξιοδό- 

τηση λόγω γήρατος, όπως αυτές καθορίζονται και απαι¬ 
τούνται από τους ισχύοντες κάθε φορά Νόμους. 

Αν ο εργαζόμενος παρά τη συμπλήρωση του ορίου ηλι¬ 
κίας δεν συγκεντρώσει τις απαιτούμενες ημέρες εργα¬ 
σίας για τη συνταξιοδότηση του, το Διοικητικό Συμβού¬ 
λιο, μετά από αίτηση του, μπορεί να παρατείνει την εργα¬ 
σιακή σύμβαση μέχρι την συμπλήρωση των ημερών 
αυτών, όχι όμως πέρα από το 70 έτος ηλικίας του και εφό¬ 
σον το επιτρέπει η υγεία του. 

Άρθρο 60 

Απόλυση Τακτικού Προσωπικού 

Το τακτικό προσωπικό της Δ. Ε. Υ. Α. Κ. απολύεται με από¬ 
φαση του Διοικητικού Συμβουλίου και ύστερα από γρα¬ 
πτή καταγγελία της εργασιακής σύμβασης στις ακόλου¬ 
θες περιπτώσεις: 

Αν του επιβληθεί η πειθαρχική ποινή της οριστικής από¬ 
λυσης. 

Αν απουσιάσει αδικαιολόγητα απάτην υπηρεσία του επί 
15 συνεχείς εργάσιμες ημέρες ή 30 εργάσιμες ημέρες συ¬ 
νολικά μέσα στο ίδιο έτος. 

Ο εργαζόμενος απολύεται ή αποχωρεί από την εργασία 
του σε περίπτωση σωματικής ή πνευματικής ασθένειας 
που τον καθιστά ανίκανο για εργασία. Η ανικανότητα πι¬ 
στοποιείται με γνωμάτευση της αρμοδίας επιτροπής του 
ΙΚΑή Κρατικού Νοσοκομείου. 

Άρθρο 61 

Παραίτηση Προσωπικού 

Το προσωπικό που υπηρετεί στη Δ.Ε.Υ.Α.Κ. δικαιούται 
να παραιτηθεί οποτεδήποτε, με υποβολή γραπτής δήλω¬ 
σης στο Διοικητικού Συμβούλιο της επιχείρησης. 

Η λύση της εργασιακής σύμβασης επέρχεται μετά την 
πάροδο τριάντα (30) ημερών από την έκδοση της απόφα¬ 
σης του Διοικητικού Συμβουλίου ή μετά την πάροδο σα¬ 
ράντα πέντε (45) ημερών από την υποβολή της αίτησης 
και την παράλειψη του Διοικητικού Συμβουλίου να εκδώ- 
σει απόφαση. Σε περίπτωση σοβαρού και σπουδαίου λό¬ 
γου η λύση της εργασιακής σύμβασης επέρχεται την η μέ¬ 
ρα γνωστοποίησης του λόγου αυτού στον Πρόεδρο και το 
Γενικού Διευθυντή της επιχείρησης. 

Ο εργαζόμενος μπορεί ελεύθερα να ανακαλέσει γρα¬ 
πτά την παραίτηση του πριν αυτή εισαχθεί στο Διοικητικό 
Συμβούλιο για συζήτηση. 

Μετά την έκδοση της σχετικής απόφασης του Διοικητι¬ 
κού Συμβουλίου ο εργαζόμενος μπορεί με νέα του δήλω¬ 
ση να ανακαλέσει την παραίτηση του μέσα σε δέκα πέντε 
(15) ημέρες από την έκδοση της απόφασης. 

Το Διοικητικό Συμβούλιο έχει το δικαίωμα να μην απο¬ 
δεχθεί τη δήλωση ανάκλησης της παραίτησης. 

Το Διοικητικό Συμβούλιο έχειτο δικαίωμα να παρατείνει 
το χρόνο αποχώρησης του εργαζομένου για τόσο χρονι¬ 
κό διάστημα όσο είναι απολύτως απαραίτητο για την τα¬ 
κτοποίηση των αναγκαίων και ειδικών εκκρεμοτήτων που 
έχουν σχέση με την εργασία του. 

Ο παραιτούμενος υπάλληλος δεν μπορεί να εγκαταλεί- 
ψει τη θέση του πριν παρέλθει ο χρόνος λύσης της εργα¬ 
σιακής σύμβασης, μέσα στον οποίο είναι υποχρεωμένος 
να τακτοποιήσει κάθε διαχειριστική, οικονομική ή άλλου 
είδούς εκκρεμότητα με την επιχείρηση. 


Άρθρο 62 

Κίνητρα Εθελούσιας Εξόδου 

Το προσωπικό της Δ.Ε.Υ.Α.Κ. με σκοπό την διευκόλυν¬ 
ση της επιχείρησης για την ανανέωση του προσωπικού 
της, εφόσον, τεθεί απάτην Επιχείρηση σε συνεργασία με 
τους εργαζόμενους και εφόσον συντρέχουν οι προϋπο¬ 
θέσεις για την συνταξιοδότηση του, έχει τη δυνατότητα 
να αποχωρεί οικειοθελώς από την εργασία του πριντη συ¬ 
μπλήρωση του ανωτάτου ορίου ηλικίας για συνταξιοδό- 
τηση. 

Στην περίπτωση αυτή καταβάλλεται ως κίνητρο προ¬ 
σθετή αποζημίωση της οποίας το ύψος και ο τρόπος κα¬ 
ταβολής καθορίζονται με απόφαση του Διοικητικού Συμ¬ 
βουλίου της Δ.Ε.Υ.Α.Κ. 

Η απόφαση του Διοικητικού Συμβουλίου πρέπει να είναι 
γενική και να προβλέπει την καταβολή της ανωτέρω απο¬ 
ζημίωσης ομοιόμορφα σε όλο το προσωπικό. 

Το Διοικητικό Συμβούλιο μπορεί να απορρίψειτην αίτη¬ 
ση αν το επιβάλλουν οι ανάγκες της υπηρεσίας ή δεν το 
επιτρέπει η οικονομική κατάσταση της επιχείρησης. 

ΚΕΦΑΛΑΙΟ Η' 

ΑΞΙΟΛΟΓΗΣΗ ΠΡΟΣΩΠΙΚΟΥ 
Άρθρο 63 

Μητρώο προσωπικού 

Για το προσωπικό της Δ.Ε.Υ.Α.Κ. τηρείται μητρώο, που 
περιέχει για κάθε εργαζόμενο τα παρακάτω στοιχεία: 

Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

Τον αριθμό της απόφασης πρόσληψής του, τα τυπικά 
και ουσιαστικά προσόντα του, τον κλάδο και την ειδικότη¬ 
τά του, τις θέσεις στις οποίες τοποθετήθηκε από την πρό¬ 
σληψη του, τον αριθμό των αποφάσεων για οικονομική 
προαγωγή και λήψη επιδομάτων. 

Τις πειθαρχικές ποινές και τιμητικές διακρίσεις του, κα¬ 
θώς και κάθε είδους άδειες απουσίας. 

Το ανωτέρω μητρώο τηρείται και ενημερώνεται με ευ¬ 
θύνη του Γ ραφείου Γ ραμματείας. 

Άρθρο 64 

Αξιολόγηση προσωπικού 

Για κάθε τακτικό υπάλληλο της Δ.Ε.Υ.Α.Κ. τηρείται φύλ¬ 
λο ποιότητας που συντάσσεται κάθε Ιανουάριο και αφορά 
την προσωπικότητα και την απόδοση του εργαζομένου 
για το χρόνο που πέρασε. 

Το φύλλο ποιότητας συντάσσεται από τον άμεσο προϊ¬ 
στάμενο του εργαζομένου. 

Οι ιεραρχικά ανώτεροι του συντάκτη διατυπώνουν τις 
κρίσεις τους στο ίδιο φύλλο και τον τελικό χαρακτηρισμό 
με βάση τις κρίσεις των Προϊσταμένων του χάνει ο αρμό¬ 
διος διευθυντής και επικυρώνει ο Γ ενικός Διευθυντής. 

Τα φύλλα ποιότητας καταλήγουν στο τμήμα προσωπι¬ 
κού και φυλάσσονται με ευθύνη του Προϊσταμένου. 

Περιέχουν επίσης γνώσεις πάνω στο αντικείμενο με το 
οποίο ασχολείται και τα τυπικά προσόντα, τη συμπεριφο¬ 
ρά του στους ανωτέρους του, ομοιόβαθμους, κατωτέ¬ 
ρους και στο κοινό με το οποίο έρχεται σε επαφή από τη 
φύση της εργασίας του. 

Οι συντάκτες των φύλλων ποιότητας κατά την αξιολό¬ 
γηση του προσωπικού πρέπει να στέκονται πάνω από 
προσωπικές συμπάθειες ή αντιπάθειες. 

Για την εύκολη ταξινόμηση και εκτίμηση των στοιχείων 
με ευθύνη του προϊσταμένου του τμήματος προσωπικού, 
συντάσσεται ενιαίο υπόδειγμα φύλλου ποιότητας με τυ¬ 
ποποιημένο ερωτηματολόγιο και επάρκεια στηλών για 
όλους τους κρίνοντες. Τα στοιχεία αξιολόγησης ορίζο¬ 
νται με απόφαση του Δ.Σ. 

Μετά τη συμπλήρωση των επιμέρους χαρακτηρισμών, 
γίνεται η συνολική εκτίμηση και η επικύρωση των φύλλων 
ποιότητας από το Γ ενικό Διευθυντή. 

Η συνολική εικόνα του κρινόμενου αποδίδεται με τους 
χαρακτηρισμούς: Εξαίρετος, ή πολύ καλός ή καλός ή μέ¬ 
τριος ή ανεπαρκής. Οι μέτριοι ή ανεπαρκείς θεωρούνται 
μη ευδόκιμοι. 

Γ ια το χαρακτηρισμό εξαίρετος ή ανεπαρκής, πρέπει 
οπωσδήποτε να υπάρχει αιτιολόγηση συγκεκριμένα στοι¬ 
χεία που να μη χωρούν αμφισβήτηση. 

Τα φύλλα ποιότητας τίθενται υποχρεωτικά υπόψη του 
Δ.Σ. που έχει και την ευθύνη του τελικού χαρακτηρισμού, 
αφού συνεκτιμήσει και τα στοιχεία που προκύπτουν από 
το φάκελο του κρινόμενου. 

Ιδιαίτερα λαμβάνονται υπόψη τα στοιχεία πειθαρχικού 
ελέγχου και οι διακρίσεις όπως επίσης οι προσωπικές 
γνώσεις και πληροφορίες των μελών του Δ.Σ. που διατυ¬ 
πώνονται στο αντίστοιχο πρακτικό. 

Το Δ.Σ. προκειμένου να διαμορφώσει πλήρη εικόνα για 
τον κρινόμενο, έχειτο δικαίωμα να ζητήσει αυτοπρόσωπη 
εμφάνισή του. 

Ο χαρακτηρισμός κρινόμενου ως μη ευδόκιμου καθιστά 
υποχρεωτική και την ενημέρωση από το τμήμα προσωπι¬ 
κού με έγγραφο στο οποίο περιληπτικά αναφέρονται οι 
λόγοι που προκάλεσαν το χαρακτηρισμό. 

Μέσα σε 15 ημέρες απάτην ενημέρωσή του, ο κρινόμε- 
νος έχει δικαίωμα να υποβάλει ένσταση κατά του χαρα¬ 
κτηρισμού του και να εμφανιστεί αν το επιθυμεί ενώπιον 
του Δ.Σ. 

Το Δ.Σ. είναι υποχρεωμένο μέσα σε προθεσμία 30 ημε¬ 
ρών από την υποβολή της ένστασης και αφού συνεκτιμή- 
σει τα στοιχεία που συγκέντρωσε, να αποφασίσει επί αυ¬ 
τής και να ενημερώσει τον ενδιαφερόμενο. 

ΚΕΦΑΛΑΙΟ Θ' 

ΑΛΛΕΣ ΔΙΑΤΑΞΕΙΣ 
Άρθρο 65 

Μετακίνηση προσωπικού 

Η οριστική μετακίνηση προσωπικού από το ένα τμήμα 
στο άλλο δεν επιτρέπεται, εκτός αν την επιβάλλουν ειδι¬ 
κές ανάγκες της Υπηρεσίας. Η μετακίνηση γίνεται με από¬ 
φαση του Διοικητικού Συμβουλίου. 

Επιτρέπεται η προσωρινή μετακίνηση του προσωπικού 
από τμήμα σε τμήμα για εξυπηρέτηση πρόσκαιρων έκτα¬ 
κτων αναγκών της επιχείρησης. Η προσωρινή μετακίνηση 
γίνεται, ύστερα από πρόταση των Προϊσταμένων με από¬ 
φαση του Γενικού Διευθυντή στην οποία ορίζεται η ανά¬ 
γκη που την επέβαλλε και η διάρκεια παραμονής του ερ¬ 
γαζομένου στο νέο τμήμα. 

Επιτρέπεται η μετακίνηση του προσωπικού από τμήμα 
σε τμήμα ή από γραφείο σε γραφείο του ίδιου τμήματος 


με σκοπό αφενός τη σφαιρική ενημέρωση του προσωπι¬ 
κού στα ζητήματα του τμήματος του και αφετέρου την κά¬ 
λυψη των έκτακτων αναγκών. 

Η μετακίνηση από τμήμα σε τμήμα γίνεται με απόφαση 
του Γ ενικού Διευθυντή σε συνεργασία με τον Προϊστάμε¬ 
νο Τμήματος, ενώ από το γραφείο σε γραφείο πάντοτε κα¬ 
τά την κρίση του προϊστάμενου. 

Άρθρο 66 

Εβδομαδιαία κανονική απασχόληση προσωπικού 

Το προσωπικό της Δ.Ε.Υ.Α.Κ. εργάζεται εφαρμόζοντας 
την εκάστοτε ισχύουσα εργατική νομοθεσία ακολουθώ¬ 
ντας την ισχύουσα νομοθεσία των ΟΤΑ. 

Τ ο προσωπικό της Δ.Ε.Υ.Α. Κ. εφαρμόζει τις ημέρες επί¬ 
σημης αργίας και ημιαργίας που ακολουθεί ο ΟΤΑ. 

Γιατο προσωπικό που απασχολείται πραγματικά τις Κυ¬ 
ριακές ή της ημέρες επίσημης αργίας σύμφωνα με την 
προηγούμενη παράγραφο, εφαρμόζονται οι εκάστοτε 
ισχύουσες διατάξεις της εργατικής νομοθεσίας. 

Άρθρο 67 

Ζημιές - Κάλυψη υπευθύνων 

Κάθε ζημιά που προκαλείται στην επιχείρηση από βαριά 
αμέλεια των εργαζομένων ή κακή εκτέλεση της ανατιθέ¬ 
μενης υπηρεσίας μπορεί να καταλογιστεί ολόκληρη ή μέ¬ 
ρος της στον υπεύθυνο για τη ζημιά με απόφαση του Δι¬ 
οικητικού Συμβουλίου. 

Σε περίπτωση ατυχήματος, με απόφαση του Διοικητι¬ 
κού Συμβουλίου μπορεί να καλυφθεί μέρος ή σύνολο των 
δικαστικών εξόδων και εν γένει δαπανών του υπευθύνου 
της Δ.Ε.Υ.Α.Κ. που θα απαγγελθεί σε βάρος του ποινική 
κατηγορία, αν το ατύχημα οφείλεται σε ανώτερη βία ή σε 
συγγνωστή αμέλεια άσχετα από την τελική κρίση του Δι¬ 
καστηρίου. 

Σε περίπτωση εργατικού ατυχήματος κατά τη διάρκεια 
των εκτελούμενων έργων, η Δ.Ε.Υ.Α.Κ. αναλαμβάνει την 
κάλυψη των επιβλεπόντωντων έργων υπαλλήλων της, με 
τις προϋποθέσεις της παραγράφου 2 του παρόντος. 

Άρθρο 68 

Επίδοση εγγράφων στο προσωπικό 

Τα έγγραφα της Επιχείρησης που απευθύνονται σε 
οποιοδήποτε εργαζόμενο και έχουν σχέση με την εργασία 
και την υπηρεσιακή του κατάσταση, επιδίδονται σ’ αυτόν 
με ευθύνη της Διοικητικής Υπηρεσίας. Για το σκοπό αυτό 
η Διοικητική Υπηρεσία τηρεί βιβλίο παραλαβής εγγρά¬ 
φων, που υπογράφεται από αυτόν που παραλαμβάνει το 
έγγραφο. 

Άρθρο 69 

Μεταβατικές διατάξεις και άλλες ρυθμίσεις 

Μετά την έγκριση του Οργανισμού αυτού τα στελέχη 
και όλο το προσωπικό της Δ.Ε.Υ.Α.Κ. τοποθετούνται με 
βάσητατυπικά και ουσιαστικά προσόντα τους στις θέσεις 
που προβλέπονται από αυτόν. Δεν επιτρέπεται καμιά με¬ 
ταβολή σε βάρος των εργαζομένων της Επιχείρησης σε 
ότι αφορά τη μισθολογική κατάσταση και εξέλιξη τους, 
κατά την εφαρμογή του παρόντος Οργανισμού. 

Σε περίπτωση μείωσης του αριθμού των οργανικών θέ¬ 
σεων, το τακτικό προσωπικό που θα πλεονάζει δεν απο¬ 
λύεται, αλλά παραμένει σαν υπεράριθμο και τοποθετείται 

ανάλογα με την ειδικότητα και τα προσόντα του μέχρι τη 
συνταξιοδότηση του. 

Σε περίπτωση στράτευσης προσωπικού της επιχείρη¬ 
σης, αυτό διατηρεί τη θέση του και εφαρμόζονται σ’ αυτό 
οι εκάστοτε ισχύουσες περί των στρατευομένων διατά¬ 
ξεις της εργατικής νομοθεσίας. 

Κάθε ενδεχόμενη μεταβολή στη νομική μορφή της 
Δ.Ε.Υ.Α.Κ. δεν μπορεί να έχει καμία δυσμενή συνέπεια, οι¬ 
κονομική ή διοικητική σε βάροςτου προσωπικού, που ήδη 
απασχολείται στη Δ.Ε.Υ.Α.Κ. κατά το χρόνο της μεταβο¬ 
λής. 

Άρθρο 70 

Ερμηνεία και ισχύς του παρόντος Οργανισμού 

Η ερμηνεία των διατάξεων του παρόντος Οργανισμού 
ανήκει στην αρμοδιότητα του Διοικητικού Συμβουλίου 
της Επιχείρησης. 

Η τροποποίηση του παρόντος Οργανισμού γίνεται με 
την κάθε φορά προβλεπόμενη νόμιμη διαδικασία. 

Μετά την έγκριση του Οργανισμού πρέπει να χορηγηθεί 
με απόδειξη παραλαβής ένα αντίγραφο του σε κάθε ερ¬ 
γαζόμενο. 

Αντίγραφο πρέπει να χορηγείται με απόδειξη παραλα¬ 
βής και σε κάθε νεοπροσλαμβανόμενο εργαζόμενο στο 
τακτικό προσωπικό. Η υπογραφή της απόδειξης παραλα¬ 
βής του αντιγράφου του Οργανισμού έχει την αναμφι¬ 
σβήτητη έννοια ότι ο εργαζόμενος έλαβε πλήρη γνώση 
του και τον αποδέχεται σαν εργασιακή σύμβαση. 

Άρθρο 71 

Ένταξη υπηρετούντος προσωπικού 

1. Απαραίτητη προϋπόθεση για την ένταξη του υπηρε¬ 
τούντος προσωπικού κατά την έγκριση του παρόντος 
Ο.Ε.Υ. είναι η μη υπαγωγή του εργαζομένου στις διατά¬ 
ξεις περί ορίου ηλικίας. 

2. Το τακτικό προσωπικό μετατάσσεται από το Δήμο 
Καρπάθου με απόφαση του Δ.Σ. σε κλάδους και ειδικότη¬ 


τες με κριτήριο την αποκτηθείσα εμπειρία, εκτός από τις 
ειδικότητες εκείνες που για τις οποίες από την κείμενη νο¬ 
μοθεσία απαιτούνται συγκεκριμένα τυπικά προσόντα ή 
άδειες. 

3. Για τον υπολογισμό του χρονοεπιδόματος θα ληφθεί 
υπόψη και κάθε προϋπηρεσία που έχει προσφερθεί εκτός 
Δ.Ε.Υ.Α.Κ. και η οποία αποδεικνύεται με ένσημα. 

4. Χρονοεπίδομα που αναγνωρίζεται και καταβάλλεται 
για εκτός Δ.Ε.Υ.Α. Κ. ήΔήμου Καρπάθου υπηρεσία, σε κα¬ 
μία περίπτωση δεν μπορεί να αφορά χρονικό διάστημα 
μεγαλύτερο των 3 ετών. 

5. Κανείς από τους μετατασσόμενους από το Δήμο Καρ¬ 
πάθου στην Δ.Ε.Υ.Α.Κ. δεν επιτρέπεται να υποστεί μείωση 
των τακτικών του αποδοχών. 

Για το σκοπό αυτό οι διαφορές που ενδέχεται να προ- 
κύψουν καλύπτονται με προσωπικό επίδομα που σταδια¬ 
κά αναπροσαρμόζεται και παύει να ισχύει μόλις εκ των 
πραγμάτων μηδενιστεί. 

Άρθρο 72 
Τελικές Διατάξεις 

Ο Οργανισμός αυτός θα αρχίσει να ισχύει αμέσως μετά 
την έγκρισή του από τα αρμόδια όργανα και την δημοσί¬ 
ευση του στην Εφημερίδα της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ 

Η δαπάνη μισθοδοσίας για το έτος 2004 προβλέπεται 
μηδαμινή. Γ ια τα επόμενα τέσσερα (4) οικονομικά έτη, η 
δαπάνη μισθοδοσίας προβλέπεται να είναι περίπου 
80.000 ευρώ και θα χρεώνεται στον αντίστοιχο κωδικό μι¬ 
σθοδοσίας 60.00. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 4 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΕΙΡΗΝΗ ΜΑΝΤΙΚΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ήίΐρ: \λ/\λ/\λ/.θΙ· 9 γ - θ-γπηΝ: \Λ/θβΓΠ35ΐθΓ @ θί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ- Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410) 597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοτη και μέχρι 100 σελίδες σε 5 θυτο προσαυξανόμενη 
κατά 1 ουτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοιτι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555, ίαχ :210-9472556 ϊηΐθπιβΐ: ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓηβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160€ 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10€ 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ου ιό ανά έτος παλαιότητας και ανά τεύχος 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































